Επισκόπηση 15 δημοσιεύσεων - 1 έως 15 (από 123 συνολικά)\nΑνώνυμος στις 17 Νοεμβρίου 2011 στις 22:04 #23323\nΕπιτελους εχουμε ενα mini review για το καινουριο οπλο της Baikal το MP-155. Εχει και μηχανισμο cut-off λεγεται, οπου μπορεις ενω εχεις γεμισμενη την καραμπινα με 9αρια, μπορεις να της βαλεις αμεσα οτι διαφορετικο φυσιγγι θες! Δλδ αν εισαι για τσιχλοκοτσυφα και βγει ενα γουρουνι, απλα βαζεις τα δραμια και μπαααμ! Σιγουρα θα ειναι το επομενο οπλο μου!!\nΠαναγιωτης στις 17 Νοεμβρίου 2011 στις 23:13 #264170\nρε θελεις να με κανεις να μην παρω μπενελλι?\nalekasas στις 18 Νοεμβρίου 2011 στις 14:04 #264026\nΓια να δουμε τι τιμες θα κυμαινεται. Αν ειναι πανω κατω ιδιες τιμες με την MP-153 θα την παρω οπωσδηποτε! Αν κανει κανα 900αρι η κανα 1000ρικο τοτε θα ειναι ενα απιαστο ονειρο\nΩχ! Μολις ειδα οτι εκανα χαζομαρα στο ονομα του topic. Αντι να γραψω MP-155 εγραψα 153. Ας το διορθωσει καποιος admin!\nvictz στις 18 Νοεμβρίου 2011 στις 14:20 #188932\nΑν ειναι οσο αξιοπιστο ειναι το ονομα BAIKAL γενικως, τοτε θα ειναι μια συμφερουσα αγορα.\n_geo_ στις 18 Νοεμβρίου 2011 στις 14:55 #188936\nξερουμε καθολου αν διατειθεται κ με πλαστικα μερη?δεν νομιζω να ειναι πιο ακριβη απο την 153…\nalekasas στις 18 Νοεμβρίου 2011 στις 15:46 #264012\nΘα βγει 100% σε πλαστικα μερη. Δεν υπαρχει λογος να μην τη βγαλουν σε πλαστικα. Οπως και η 153 πουλισε αρκετα σε πλαστικα μερη ετσι και πονταρουνε και για την 155. Πιστευω σε κανα εξαμηνο να την εχει φερει ο Κυργιας, μιας που ειναι και επισημος αντιπροσωπος την Baikal.\nCrellion στις 18 Νοεμβρίου 2011 στις 16:09 #264005\nFUDAS στις 18 Νοεμβρίου 2011 στις 21:51 #188981\nΔύο πράγματα μόνο να δούμε,γιατί τα διαφημιστικά άλλα υπόσχονται πάντα.Ζύγισμα-σκανδάλη.Αν έχουν βελτιωθεί αυτά θα είναι φοβερή επιλογή.Καμιά σχέση στην αξιοπιστία με τα υπόλοιπα φθηνά.\nandreas.d στις 19 Νοεμβρίου 2011 στις 09:36 #263819\nξεχασες και το θεμα εμπλοκες, γιατι τα mp-153 εχουν θεμα.\nalekasas στις 19 Νοεμβρίου 2011 στις 09:55 #263817\nΕγω φιλε μου την εχω 1.5 χρονο και εχω ριξει πολλα φυσσιγια. Δεν μου εχει κανει ΠΟΤΕ εμπλοκη\nandreas.d στις 19 Νοεμβρίου 2011 στις 10:02 #263815\nΑλεξανδρε αν εχεις την supermagnum, σε παρακαλω αν μπορεις να μου ανεβασεις μια φωτο-κοντινη της καννης να δω που ειναι η ρυθμιση αεριων για να μπορεσω να φερω και την δικια μου, γιατι χτες που πηγα για κυνηγι και ειχα διαφορα φυσιγγια μου εκανε 4 φορες εμπλοκη, ακρη δεν εχω βγαλει τοσα χρονια και τωρα που εχω δωσει την comfort για πουλημα τραβαω ζορι με την mp-153.\nalekasas στις 19 Νοεμβρίου 2011 στις 13:42 #189004\nΦιλε Αντρεα εχω την Mangum και οχι την Supermagnum. Εγω παντως εχω την ρυθμιση οπως ηταν εργοσταριακα και μου ριχνει ολα τα φυσσιγια. Αν θες μπορω να σου ανεβασω φοτος.\nandreas.d στις 19 Νοεμβρίου 2011 στις 13:54 #263763\nαν μπορεις ανεβασε φωτο γιατι εχω αλαξει την ρυθμιση και απο εμπλοκες σκιζει.\nalekasas στις 19 Νοεμβρίου 2011 στις 23:17 #263683\nΟριστε και οι φοτος. Οπως ηταν εργοστασιακα το εστριψα 1.5 στροφη προς το HEAVY LOADS. Δεν μου εχει κανει ποτε εμπλοκη. Δες τις φωτος\nKrateros στις 21 Νοεμβρίου 2011 στις 12:02 #189058


Κάποια στιγμή το αντίπαλο δέος της πόλης έγινε ισχυρό. Τα ντέρμπι μεταξύ Άρη και Πάοκ είχαν μια απερίγραπτη μαγεία. Σκαλωμένοι μπροστά στην τι-βουλα με μάτια ορθάνοιχτα κρεμόμασταν από τα ακροβατικά της κίτρινης ή της ασπρόμαυρης φανέλας. Γκάλης εναντίον Πρέλεβιτς, Γιαννάκης εναντίον Κόρφα, Φασούλας εναντίον Βράνκοβιτς ή Γουίλτζερ και πάει λέγοντας. Ο Πάοκ έφερε σπουδαίους παίχτες στο Παλέ. Ποιος μπορεί να ξεχάσει τον Μπέρι (που εξελίχθηκε σε θαυμάσιο γυρολόγο της Α1), τον Ρετζιά (που το 95 με την Εθνική Εφήβων πήρε το Μουντομπάσκετ στην Αθήνα), τον Στογιακοβιτς (απο τα σπουδαιότερα ονόματα της μπασκετικής ελληνικής ιστορίας). Ο Πρέλεβιτς έκανε μαγικά με την μπάλα από τα οκτώ μέτρα. Ακόμη θυμάμαι εκείνο το απίστευτο τρίποντο σχεδόν απ' την σέντρα ενάντια στη Ρεάλ στον χαμένο τελικό της Νάντ. Όταν ο Φασούλας έχασε την μπάλα μέσα από τα χέρια του και η κόρνα σφύριξε τέλος είχε βάλει τα κλάματα. Και έπειτα στο φαιναλ φορ της Αθήνας πως η πληρέστερη ελληνική ομάδα το '93 με έναν σπουδαίο NBA παίχτη των Σικάγο Μπουλς (συμπαίχτης του Μαικλ Τζορνταν) στο ενεργητικό της, τον Λέβιγκστον, έχασε την ευκαιρία να πάρει πρώτη το Πανευρωπαϊκό. Και φυσικά πολλές ακόμα φάσεις και σκηνές που έκαναν τη Θεσσαλονίκη περήφανη μπασκετομάνα. Ο Πάοκ πήρε τη σκυτάλη από τον Άρη. Στα μάτια μας υπήρχε άγριος ενθουσιασμός. Η καζούρα πήγαινε βροχή την επόμενη αν έχανες από τον μισητό αντίπαλο. Αλλά δεν με ένοιαζε η καζούρα των παοκτσήδων ποτέ. Λάτρευα το θέαμα που μου προσέφερε η ομάδα τους.\nΑργότερα, όταν το μπάσκετ έχασε την αξία του στην πόλη, ξαναγυρίσαμε στο ποδόσφαιρο. Τα μπασκετικά ντέρμπι Άρη - Πάοκ πάντα συγκινούσαν μα δεν ήταν το ίδιο. Είχε χαθεί κάτι. Ο Άρης ήταν μόνος με έδρα το Παλέ, ο Πάοκ είχε μετακομίσει στην Πυλαία (η ομάδα του δημοσίου λέγανε κάποιοι που ζηλεύανε για το νέο σπίτι του συμπολίτη).\nΣήμερα στο σπίτι του Πάοκ παίζεται η τελευταία πράξη μιας μπασκετικής ιλαροτραγωδίας. Η ομάδα που κάποτε καθήλωνε με την αποδοση της και διάλεγε αντιπάλους στα πλει οφ του πρωταθλήματος κάνοντας πλάκα σε κάθε γωνιά του γηπέδου πάιζει την επιβίωση της στην μεγάλη κατηγορία. Η μητέρα όλων των μαχών δίνεται απέναντι στον παντοτινό αντίπαλο, τον Άρη, που έχει βολευτεί εδώ και χρόνια στην τετράδα των φιναλιστ του πρωταθλήματος και μάκαρι κάποια στιγμή να κάνει την υπέρβαση και να τον ξαναζήσουμε σε τελικό. Για τον Άρη το σημερινό ματς είναι αδιάφορο. Για τον Πάοκ κρίνεται η αξιοπρέπεια και η ιστορία του.\nΗ καζούρα έχει ξεκινήσει ήδη από τους κίτρινους φιλαθλους. "Αντίο, αντίο εκεί στην Α2" φωνάζουνε. Η αλήθεια είναι πως φέτος το να είσαι παοκτσης στη Θεσσαλονίκη ήταν εξωφρενικά δύσκολο και ψυχοφθόρο. Μόνο πίκρες μετρούσανε όπου και να τους έβλεπες. Τι ποδόσφαιρο, τι καλαθοσφαίριση, τι βόλει...Στο τέλος πάντα κατηφείς και μετρημένοι.\nΣήμερα λοιπόν ο Πάοκ παίζει την μοίρα του. Αν υπήρχε κάποιος Χαβιέ Μπαρντέμ (από το Καμιά πατρίδα για τους μελλοθάνατους των Κοέν) θα τους έλεγε "Διάλεξε¨Κορώνα ή γράμματα?" Οι άνθρωποι πάντα γράφουνε μόνοι τους το κισμέτ. Το ίδιο και οι ομάδες. Και εμείς σήμερα θα δούμε τι διάλεξαν οι κάποτε ασπρόμαυροι αετοί.\nΕγω απλώς κοιτάω με θλίψη πίσω μου τις ωραίες συγκινήσεις που μου πρόσεφεραν στις ένδοξες στιγμές τους...


Οικογενειακόν Κέντρον Η Νέα Κύπρος: June 2009\nΓια όσο διάστημα ο φίλτατος Ίλαντρος είναι απασχολημένος με την συγκέντρωση πληροφοριών δια τους αγωνιζόμενους Ιρανούς\n(δες προηγούμενη ανάρτηση),\nαπεφάσισα να αναπτύξω\n–κάπως επιφανειακά, το παραδέχομαι –\nκάποιες σκέψεις μου δια τον διαχωρισμό Εκκλησίας-Κράτους … τόσο εντός της Νήσου των Αγίων\n(χμμμ… αυτό ίσως να μην έπρεπε να το πω)\nόσο και εις άλλα προπύργια της ανεξιθρησκίας εις το εξωτερικό.\n(Cover by Jello Biafra & Mojo Nixon\noriginal by Phil Ochs)\nΠιστεύω ότι μια τέτοια συζήτηση κάλλιστα μπορεί να υποβοηθήσει το φιλοθεάμον αναγνωστικό κοινό να αντιληφθεί τη σοβαρότητα του κινδύνου που η υποχωρητικότητα ενώπιον της θρησκοληψίας παρουσιάζει.\nΈνας επιπρόσθετος λόγος δια εμάς τους Κύπριους να επιθυμούμε την κατάρρευση του θεοκρατικού καθεστώτος εις την Περσίαν… είναι η μακροχρόνια παράδοση που εμείς έχομεν εις το διαχωρισμό Κράτους – Εκκλησίας.\n(Αχρείαστος ο γέλωτας).\nΤρανό παράδειγμα της συνεχούς προσπάθειας που ο λαός μας καταβάλλει δια την εξασθένιση των όποιων εξουσιών είχε η Εκκλησία πέραν των θρησκευτικών θεμάτων… βρίσκουμε στην παμπόνηρη τακτική της εγχωρίας αριστεράς παράταξης που με περίσσια μαεστρία καταφέρνει εδώ και χρόνια να διεισδύει εις τας θρησκευόμενες μάζες δια της πληθώρας των (χριστιαν)ορθόδοξων κομμουνιστών μελών της.\nΤα περί πάταξης των ριζοσπαστικών στοιχείων και υποταγής εις το ενδημικό ιερατείο είναι κακοήθειες που οι εχθροί της παράταξης εξαπολύουν …εκμεταλλευόμενοι την τυχαία παρουσία ενός ιερωμένου εις τα ηνία της χώρας και της όποιας στήριξης αυτός έλαβεν από την αριστερά παράταξη επί σειρά ετών. Τους διαφεύγει συχνά άλλωστε… το γεγονός ότι επρόκειτο δια τον περιβόητο «Κάστρο της Μεσογείου».\nΕξίσου σημαντικό ρόλο στην προστασία της ανεξιθρησκίας βέβαια έπαιξε και η φιλελεύθερος παράταξη. Χαρακτηριστικά να αναφέρω τις πρόσφατες εκλογικές διαδικασίες δια την ανάδειξη Προέδρου της χώρας. Μεσούσης της διαδικασίας, αναμεταξύ πρώτης και δευτέρας Κυριακής, προσέτρεξε ο υποψήφιος των Φίλων της Ελευθερίας να συναντήσει τον προκαθήμενο της Εκκλησία Κύπρου δια να τον συνετίσει και δια να εξασφαλίσει την πλήρη αποχή της εκκλησία από τις ξεκάθαρα κοσμικές διαδικασίες. Είναι δια τούτον το λόγο ασφαλώς που κατά τη συνάντηση αυτή… ο φιλελεύθερος υποψήφιος έσκυψεν και –συμβολικά –εδάγκωσεν την χείρα του ιερωμένου. Εν είδη προειδοποίησης.\nΤην στάση αυτή των φιλελευθέρων ενεθάρρυνε η χρόνια, άτεγκτη άρνηση των Ηνωμένων Πολιτειών της Αμερικής… του Φάρου αυτού της Ανεξιθρησκίας … να επιτρέψουν με όποια μορφή την προώθηση της θρησκοληψίας και την χρήση της δια πολιτικοοικονομικούς, γεωστρατηγικούς, πετρελαιοπολεμικούς ή άλλους τοιούτους σκοπούς.\nΦυσιολογικά δε, η επιμονή αυτή της Προστάτιδος της Ελευθερίας και αρωγού όλων των κοσμικών κρατών ανά την υφήλιο ανάγκασε τους εχθρούς της να καταφύγουν εις μεθόδους προπαγάνδας. Σε διάφορα σημεία του Ιστοχώρου μπορεί σήμερα ο καθείς να βρει αναφορές από διάφορα έντυπα,\nόπως τα GQ και\nγνωστές αναρχοφυλλάδες του κερατά,\nτα οποία ψευδολογώντας προσπαθούν να αμαυρώσουν την άσπιλη εικόνα της Μητρός της Φιλελευθερίας.\nΕίναι σημαντικόν να αναγνωρίσουμε… εμείς, οι πρωτοπόροι της ανεξιθρησκίας και οι υπέρμαχοι του κοσμικού κράτους … πως δεν δύναται να γίνει ανεκτή η όποια προσπάθεια από άλλα –βάρβαρα –καθεστώτα να καταπνίξουν τα φιλελεύθερα αισθήματα του λαού τους.\nΔια τούτο… δεν αρκεί να εκφράζουμεν λεκτικώς μόνον τη συμπαράσταση μας εις τους αγωνιζόμενους Ιρανούς αδελφούς μας… αλλά πλέον έχει γίνει επιτακτική η ανάγκη να υποστηρίξομεν με κάθε δυνατό τρόπο την ανατροπή του αιματοβαμμένου καθεστώτος και την αντικατάσταση του από ένα καθεστώς πλησιέστερον –εις ό,τι αφορά το φιλοσοφικόν του υπόβαθρον –στα δικά μας πρότυπα.\nPosted by the Idiot Mouflon at 10:45 9 comments:\nLabels: Fantazie, Εκκλησία, Σουρεαλισμός, ΤΣΙΟΦΤΕΣ\nΠρος κ. Ίλαντρο, ενταύθα…\nΛαμβάνοντας υπόψη την\nτελευταία σας ανάρτηση,\nθα ήθελα να σας απευθύνω μια πρόσκληση–πρόκληση για μια νέα ανάρτηση σχετική με το θέμα που σας βασανίζει.\nΌπως ορθότατα αναφέρατε, ο λαός του ΙΡΑΝ βρίσκετε τώρα στους δρόμους και παλεύει ενάντια στην «…κατάφωρη παραβίαση των δημοκρατικών αρχών…»\n(Eκείνων που αποκλείουν όσους υποψήφιους η «επανάσταση» δεν κρίνει ως κατάλληλους, χμμμ… τι μου θυμίζει αυτό… κάτσε να θυμηθώ… κομ… κόμματα… χμμμ όχι… κομμ…κομφορμισμό… ούτε…. περίμενε… κομμμ… κομπανία… όχι… άσε, θα μου ‘ρθεί μετά).\nΟρθότατα επίσης παραπονεθήκατε για την εμφανέστατη έλλειψη συμπαράστασης προς τους μαχόμενους / διαμαρτυρίας για τους καταπιεστές από πλευράς των Κύπριων Ιστολόγων. Κάποια δείγματα ενδιαφέροντος από πλευράς των συμπατριωτών μας υπάρχουν βέβαια\n( • Τταλλού,\nαλλά σίγουρα δεν αρκούν για να μπορούμε –με περηφάνια –να κοιτάμε το πρόσωπο μας στον καθρέφτη.\nΣας προσκαλώ λοιπόν να βοηθήσετε στην δημιουργία μιας τέτοιας ανάρτησης … που με ακρίβεια και αμεροληψία θα πληροφορεί τους Μακάριους κατοίκους της Νήσου Κύπρου –αλλά και όποιους άλλους ελληνόφωνους –δια την απεχθή στάση της Ιρανικής κυβερνήσεως. Θα το έπραττα ο ίδιος, ομολογώ όμως πως τυγχάνω ανενημέρωτος δια σημαντικές πτυχές της όλης υπόθεσης και δια τούτον ζητώ τα φώτα σας.\nΘα ήθελα να μου δώσετε κατεύθυνση σε ό,τι αφορά τις λεπτομέρειες της όλης εκλογικής διαδικασίας, την προϊστορία των πολιτικών κομμάτων και όποιων άλλων οργανωμένων συνόλων (με η χωρίς πολιτική βάση) στην βασανισμένη αυτή χώρα, την κατάσταση των ΜΜΕ και της ελευθερίας του τύπου, τις διασυνδέσεις των αντιμαχόμενων με το οικονομικό κατεστημένο της χώρας τους αλλά και της ευρύτερης περιοχής, κλπ.\nΔεν έχω καμία αμφιβολία ότι ένα τέτοιο καθεστώς θα κατέφευγε εις την καλπονοθείαν δια να κρατηθεί εις την εξουσία όμως… πειστικότερο θα ήταν το όποιο επιχείρημα εάν μπορούσαμε να παρουσιάσουμε π.χ. λίστα με εκλογικούς καταλόγους παράλληλα με συγκεκριμένα αποτελέσματα εκλογικών κέντρων αλλά και με τεκμηριωμένους τους ισχυρισμούς της αντιπολίτευσης για νοθεία στα εν λόγω κέντρα. Αν δηλαδή σε μια περιοχή με πιστοποιημένους Ν χιλιάδες υποστηρικτές της αντιπολίτευσης φέρεται να έχει λάβει συντριπτική πλειοψηφία ο υποψήφιος του κατεστημένου, εμφανέστατα τίθεται θέμα καλπονοθείας και η παρουσίαση τέτοιων στοιχείων είναι –νομίζω –επιχείρημα ακλόνητο ακόμη και δια τους πάσης φύσεως άπιστους Θωμάδες. Παρακαλώ, εάν γνωρίζετε που μπορώ να βρω τέτοια στοιχεία, διαφωτίστε με.\nΘα απευθυνόμουν εις την εδώ πρεσβεία του Ιραν αλλά… κατόπιν σοβαρής σκέψεως έφτασα στο συμπέρασμα ότι ένα τέτοιο εγχείρημα παρουσιάζει σοβαρότατα ειδικά προβλήματα.\nΔεν έχω επίσης αμφιβολία ότι τα εκεί φιλοκυβερνητικά ΜΜΕ αλλά και οι εξαρτώμενοι οικονομικοί οργανισμοί θα κάνουν το παν δια να αποκρύψουν την αλήθεια και δια να προβάλουν μιαν εικόνα ευνοϊκή δια το καθεστώς. Θα ήθελα όμως –εάν γνωρίζετε –να πληροφορηθώ ποιοι τοπικοί παράγοντες και οργανισμοί (οικονομικοί αλλά και ενημέρωσης) μπορούν να θεωρηθούν ως αμερόληπτοι, σύμφωνα βέβαια και με τον ορισμό αυτής της λέξης όπως εμείς τον αντιλαμβανόμαστε. Επίσης χρήσιμη θα ήταν και όποια πληροφορία σχετική με τον τρόπο χρηματοδότησης αυτών, όχι βέβαια γιατί δεν τους έχω εμπιστοσύνη αλλά δια να μπορούμε να ενημερώσουμε τον κόσμο δια τις πιθανές μεθόδους ενίσχυσης του αγώνα τους.\nΕξίσου χρήσιμη είναι και η ανάρτηση ψηφιακών οπτικογραφημένων αποσπασμάτων από τις εκεί εκδηλώσεις διαμαρτυρίας του ιρανικού λαού, πράγμα που έχει ήδη γίνει σε ορισμένα από τα Ιστολόγια … τους συνδέσμους των οποίων έχω άνωθεν παραθέσει. Προκύπτει όμως ένα σοβαρό ηθικό δίλημμα από την προώθηση και αναμετάδοση τοιούτων αποσπασμάτων.\nΕίναι κατανοητό ότι σε τέτοιες περιπτώσεις ή κατακραυγή των αντιπολιτευόμενων μπορεί αρκετές φορές να φτάνει ή και να ξεπερνά τα όρια της κοσμιότητας. Πολλές φορές δε … ο καταπιεζόμενος λαός μπορεί να εξαναγκαστεί και εις την χρήση «άνομων» και βίαιων μέσων δια σκοπούς αυτοπροστασίας του.\nΑπό παλαιότερες συζητήσεις μας, γνωρίζετε βέβαια ότι εγώ –ως αναρχοαυτόνομο παρτσακλό –ουδεμίαν έγνοια έχω δια την αυστηρά τήρηση του Νόμου σε τέτοιες περιπτώσεις. Επειδή όμως εσείς, πιότερο ευαισθητοποιημένος και νομιμόφρων, έχετε μεγάλην έγνοια δια την τήρηση των νόμων, ασχέτως του πόσο δίκαιοι ή άδικοι είναι, πιστεύω ότι θα έχετε κάποιες ενστάσεις δια τοιούτου είδους συμπεριφορές. Ενθυμάμαι εντόνως τη στάση σας κατά τα Δεκεμβριανά επεισόδια εις Αθήναι και αναρωτιέμαι εάν παρόμοια θα είναι η θέση σας και δια τούτην την περίπτωση. Εκτός βέβαια και εάν η νομιμοφροσύνη σας αντιλαμβάνεται την αναμετάδοση οπτικού υλικού ως βοήθημα για την απονομή «δικαιοσύνης» και για την επιβολή της «νομιμότητας».\nΤέλος, επειδή είμαι σίγουρος ότι δια το πάρακάτω θέμα θα έχετε ήδη προνοήσει, θα ήθελα να επισημάνω την ανάγκη δια προετοιμασία υποδοχής τυχών αντιφρονούντων που θα αναγκαστούν να δραπετεύσουν από το Ιραν. Είμαι σίγουρος, επειδή η κύρια έγνοια σας δεν φαίνεται να είναι απλά η στηλίτευση της ενδημικής αδράνειας αλλά η ουσιαστική βοήθεια προς τους υπερασπιστές της δημοκρατίας, πως έχετε ήδη στο μυαλό σας σχέδιο δια τέτοιο ενδεχόμενο. Παρακαλώ να με ενημερώστε σχετικώς διότι με προβληματίζει εντόνως το θέμα της διαφορετικής κουλτοόυρας αυτών των ανθρώπων. Όταν θα τους φιλοξενήσουμε στα σπίτια μας (εγώ και εσύ) να μην τους σερβίρουμε και χοιρινό σουβλάκι, ε;\nΟ Παντοκράτωρ των Ηλιθίων\n& Διοικητής των Κυπρίων Ατάκτων,\nPosted by the Idiot Mouflon at 16:15 2 comments:\nLabels: Σουρεαλισμός, ΤΣΙΟΦΤΕΣ\nΑναζητούνται οι υπερασπιστές της ελευθερίας και της δημοκρατίας\nΤο Ιράν βρίσκεται σε κατάσταση αναβρασμού. Ο παρανοϊκός ηγέτης φρόντισε μέσα από κάλπικες εκλογές να διατηρήσει την εξουσία. Ο λαός βγήκε στους δρόμους να διαμαρτυρηθεί για την κατάφωρη παραβίαση των δημοκρατικών αρχών. Οι Αγιατολλάδες τους είπαν να κάτσουν σπίτι τους και η κυβέρνηση έστειλε το στρατό να τους διαλύσει.\nΣτην Κύπρο ευδοκιμούν οι υποστηριχτές των λαών, των φτωχών και των αδυνάτων, των κατατρεγμένων και των καταπονημένων. Όμως κανένα δεν είδα να βγαίνει στις τηλεοράσεις για να υπερασπιστεί τα δίκαια του Ιρανικού λαού. Πού είναι το ΑΚΕΛ και οι λοιπές αριστερές οργανώσεις, που είναι η Θεοχάρους και ο Περδίκης; Μήπως επειδή δεν είναι οι άτιμοι οι αμερικάνοι που βιάζουν τη δημοκρατία, δεν μας ενοχλεί; Μήπως επειδή δεν είναι οι φασίστες οι εβραίοι που σκοτώνουν αθώους πολίτες, δεν μας απασχολεί;\nΑπό αυτούς δεν περίμενα τίποτα περισσότερο βεβαίως. Πήρα λοιπόν μια γύρα τα "προοδευτικά" Κυπριακά ιστολόγια. Σίγουρα κάποια από αυτά τα ελεύθερα μυαλά θα έβγαιναν μπροστάρηδες στον αγώνα για υπεράσπιση της δημοκρατίας στο ταλαιπωρημένο Ιράν. Όλο και κάποια εκδήλωση διαμαρτυρίας θα ετοίμαζαν. Όμως, τίποτα. Ούτε μια λέξη. Ούτε μια αναφορά.\nΤελικά σε αυτό τον τόπο η υποκρισία δεν είναι αποκλειστικό προνόμιο των πολιτικών.\nPosted by Ίλαντρος at 11:17 8 comments:\nΟ μεγάλος κατήφορος του Πέτρου\nΑπό μικρός φαινόταν ότι τον τραβούσε η περιπέτεια. Θαρραλέος, ριψοκίνδυνος, σικκιμετζιής. Ο Πέτρος δεν δεχόταν να παρακάμψει το μεγάλο τοίχο που χώριζε το σπίτι του από το πίσω άδειο οικόπεδο προκειμένου να συναντήσει τους φίλους του. Σκαρφάλωνε σαν αίλουρος και πηδούσε από τόσο ψηλά που οι φίλοι του τον θαύμαζαν για το θάρρος του. Όταν κάποιο παιδί από την πάνω γειτονιά πείραζε κάποιον από την παρέα του ο Πέτρος ήταν αυτός που θα καθάριζε. Οι φίλοι του τον θαύμαζαν για τον τσαμπουκά του αλλά τον αγαπούσαν κιόλας επειδή ήταν καλό παιδί. Ποτέ δεν δημιουργούσε καυγάδες χωρίς πρόκληση και γινόταν πάντα θυσία για τα φιλαράκια του. Ξεχώριζε από τους υπόλοιπους επειδή δεν κώλωνε μπροστά στις δυσκολίες, και φυσιολογικά έγινε ο αρχηγός της παρέας των μικρών φίλων.\nΤην ημέρα που ο θείος του τον κανόνισε να μπει στην αστυνομική ακαδημία ήταν ο πιο ευτυχισμένος άνθρωπος του κόσμου! Ήταν η δουλειά που του ταίριαζε. Φανταζόταν τον εαυτό του να συλλαμβάνει κλέφτες, να εξιχνιάζει φόνους, να συνεχίσει να είναι ο ήρωας των παιδικών του χρόνων, του δημοτικού σχολείου, του γυμνασίου και του λυκείου.\nΔεν τον ενοχλούσε που οι συνάδελφοι του τον πείραζαν και που καμιά φορά μουρμουρούσαν πίσω απ’ τη πλάτη του. Αταλάντευτος, πιστός στο καθήκον, υπάκουε στους κανονισμούς και στη συνείδηση του. Ξεχώρισε γρήγορα για το ζήλο που έδειχνε να αναλαμβάνει τις πιο δύσκολες αποστολές.\nΟι προϊστάμενοι του τον βράβευσαν και τον μετακίνησαν στην δύσκολη και επικίνδυνη υπηρεσία που καθήκον της ήταν η εξιχνίαση των εγκλημάτων που είχαν σχέση με τη νύκτα. Ακούραστος ο Πέτρος συλλέγει πληροφορίες και κάποια μεγάλα ψάρια του υποκόσμου καταλήγουν πίσω από τα σίδερα. Κατά την εκτέλεση των καθηκόντων του πολλές φορές χρειάστηκε να συνεργαστεί με ανθρώπους που κάθε άλλο παρά καθαροί ήταν. Με μερικούς μάλιστα η σχέση προχώρησε πέρα από την απλή γνωριμία. Ένα βράδυ μάλιστα κάποιος από τους πληροφοριοδότες του, ιδιοκτήτης καμπαρέ, του έκανε δώρο μια από τις κοπέλες που δούλευαν στο μαγαζί, για να περάσει τη νύκτα μαζί του. Ήταν η πρώτη φορά που απάτησε τη γυναίκα του και της είπε μάλιστα και ψέμματα ότι χρειάστηκε να κάτσει υπερωρία για να συμπληρώσει κάποιες ανακρίσεις.\nΜετά από το πρώτο αυτό γλίστρημα ούτε ο ίδιος δεν κατάλαβε πότε βρέθηκε να κατεβαίνει τον κατήφορο με ιλιγγιώδη ταχύτητα. Άρχισε να ανασκευάζει τις παλιές του ιδέες και δεν χρειάστηκε να παλέψει πολύ με τη συνείδηση του όταν πήρε τις πρώτες χίλιες λίρες για μια εξυπηρέτηση που έκανε σε ένα από τους νυκτόβιους φίλους του. Έτσι κι’ αλλιώς δύσκολα τα έβγαζε πέρα με το μισθό της υπηρεσίας. Τα παιδιά έγιναν δύο και η ζωή δεν σταμάτησε ποτέ να ακριβαίνει. Η προαγωγή δεν προχωρούσε επειδή το κόμμα του έχασε τις εκλογές και το μέσον δεν ήταν πια υπουργός. Και στο κάτω κάτω γιατί να αμείβεται το ίδιο με το Χρήστο που έβλεπε πως να λουφάρει και είχε και δεύτερη δουλειά για χάρη της οποίας συχνά έκλεβε ώρες από την υπηρεσία. Το παλιό μετάλλιο επ’ ανδραγαθία δεν μπορούσε να τον βοηθήσει στις φτώχειες του. Ήταν και το άλλο βέβαια. Αν δεν βοηθούσε αυτός τον ιμπρεσάριο κάποιος άλλος θα το έκανε. Κανένας εξάλλου δεν έπαθε κακό.\nΤα έξτρα λεφτά από τις εξυπηρετήσεις πλήθαιναν και σύντομα η οικογένεια του είχε μια πολύ πιο άνετη ζωή στο καινούριο τους σπίτι. Η γυναίκα του σταμάτησε από τη δουλειά μια και δεν είχαν πια ανάγκη το μισθό της. Άσε που πρέπει να την γλυκοκοίταζε και το αφεντικό. Ήταν ωραία γυναίκα η Ζωή και ο Πέτρος τελευταία την είχε παραμελήσει. Μια την άλλη γύριζε σπίτι ξημερώματα εξουθενωμένος. Οι ψηλές ξανθές καλλονές τον περιποιούνταν πολύ καλά γιατί πάντα έδινε καλό χαρτζιλίκι.\nΟ παλιός καλός Πέτρος μας τελείωσε. Άρχισε, παράλληλα με τις εξυπηρετήσεις να κάνει και κάποιες δικές του δουλειές. Η αγορά ήταν στα πάνω της και υπήρχε μπόλικο ψωμί για όλους. Οι συνάδελφοι του τον υποψιάζονταν αλλά κοιτούσαν τη δουλειά τους. Κάποιες καταγγελίες που εξέτασε το σώμα δεν μπόρεσαν να αποδείξουν τίποτα λόγω έλλειψης στοιχείων. Ήταν που ο Πέτρος ήξερε να καλύπτει τα ίχνη του, ήταν όμως και κάποια φιλαράκια εκεί στην υπηρεσία που ο Πέτρος φρόντιζε να ξεφαντώνουν συχνά τα βράδια με δικά του έξοδα. Στην υπηρεσία πια έπεσε σε δυσμένεια. Τον στέλναν στα πιο άβολα πόστα. Αλλά από μικρός έμαθε να μη τον φοβίζουν οι δυσκολίες. Την αστυνομία πια δεν την έβλεπε σαν το εφαλτήριο που θα τον βοηθούσε να καθαρίσει τη κοινωνία από τα αποβράσματα. Ήταν πια το βολικό εφαλτήριο του για μεγαλύτερα μακροβούτια στο βούρκο. Έτσι κι’ αλλιώς το ψωρομισθό του δεν τον άγγιζε καν. Δεν τον είχε ανάγκη. Αυτό που είχε ανάγκη ήταν η στολή!\nΤώρα πια ο Πέτρος είχε τις δικές του μπίζνες μέσα στη νύκτα και είχε και πάρε δώσε με πολλούς πάτρωνους, νονούς και βαφτιστήρια. Χώρισε τη γυναίκα του και ζούσε έκφυλα. Στον υπόκοσμο απέκτησε δύναμη και είχε μεγάλη ζήτηση λόγω της ιδιότητας του. Έλα όμως που τα δικά του συμφέροντα συγκρούστηκαν κάποια στιγμή με αυτά άλλων καλών μπίζνεσμεν της νύκτας. Αλλά ο Πέτρος μας όπως είπαμε δεν κώλωνε μπροστά σε τίποτε. Η σύγκρουση δεν άργησε να έρθει. Και αυτές οι συγκρούσεις, που ξεκινούν μετά που σβήνουν τα φώτα, είναι μέχρι τελικής πτώσης. Στη μεγάλη σύγκρουση που ακολούθησε ο Πέτρος έχασε. Ήταν η πρώτη μάχη που έχασε ο Πέτρος από τη μέρα που γεννήθηκε. Και η τελευταία!\nΗ ιστορία αποτελεί προϊόν της φτωχής φαντασίας του συγγραφέα. Οποιαδήποτε ομοιότητα με υπαρκτά πρόσωπα ή καταστάσεις είναι εντελώς συμπτωματική.\nPosted by Lexi_penitas at 15:25 3 comments:\nΤα -μέχρι τις 12 το μεσημέρι -ποσστά αποχής στις ευρωεκλογές κάνουν τους κομματικούς μηχανσμούς να βαράνε ... όχι καμπανάκια αλλά καμπανέλλες !\nΕίναι βέβαια μέρα εργάσιμη για αρκετούς και ίσως ο κόσμος να προσέλθει πυκνότερος το απογευματάκι. Τα φίδια όμως ζώσαν πάλι τους άρχοντες μας και άρχισαν τις παρλαπίπες περί "καθήκοντος" πατριωτικού, κομματικού, κουμπαρολογικού, κλπ. Κλάμα από τηλεοράσεως, κλάμα από τηλεφώνου και με SMS, κούντημα στον κόσμο να φορτώσει τωρά που ακόμα γυρίζει η μπίλια.\nΌλα αυτά από τους ίδιους μηχανισμούς που κατά τη διάρκεια όλης της προεκλογικής περιόδου απέφευγαν επιμελώς τις όποιες αναφορές στα ουσιαστικά θέματα της Ευρώπης και σε συγκεκριμένα προβλήματα που οι Ευρωβουλευτές θα κληθούν να αντιμετωπίσουν, σερβίροντας μας 2 φορές την εβδομάδα Συνεταιρισμό για την Μαρία, την Ελένη και την Ειρήνη, 1 φορά γενικόλογες αρλούμπες για το ποιος είναι πιο ευρωπαίος, 1 φορά κλάμα-σούπα με κόκκαλα εκπροσώπησης σε κάποια ομάδα και... όλες τις υπόλοιπες φορές μέσα στην εβδομάδα... το Κυπριακο, ΤΟ κυπριακό, το Πικρυακό, Κυπριακό-το, Οκκά Πουρτί και... εεεε... πως το είπαμε το άλλο... α, ναι... το κυπριακό.\nΣύμφωνα με την ανακοίνωση στην ιστοσελίδα του ΓΤΠ, τα ποσοστά προσέλευσης μέχρι τις 12 ήταν :\n(Στο πλάι τα αντίστοιχα ποσοστά προσέλευσης κατά τις προηγούμενες ευρωεκλογές  καθώς και στις προηγούμενες βουλευτικές  και προεδρικές , πάντα μέχρι την ίδια χρονική στιγμή)\nΛευκωσία : 28,45%........ 31% ..........45%, 49%\nΛεμεσός : 25,00% .........35% ..........49%, 45,5%\nΑμμόχωστος : 24,11% ....38% ..........46%, 48%\nΛάρνακα : 26,27% .........38% ..........46%, 50,6%\nΠάφος : 26,57% ............37% ...........54%, 47,6%\nΣυνολική προσέλευση: 26,24%\nΝα σημειώσουμε ότι στις προηγούμενες ευρωεκλογές (εκείνες που η κακή θάλασσα παρέσυρε το λαό στα μπάνια) το συνολικό ποσοστό αποχής ήταν 27.5 % ενώ από το σύνολο των όσων εδέησαν να ψηφίσουν το 2.5% έριξε Άκυρο και το 2.1% Λευκό.\nΒουράτε λοιπόν γειτόνοι να προλάβετε τον χαττάν.\n(ΥΓ. Μέχρι τις 3\nείχαμε προσέλευση 36.31%.\nποσοστού προσέλευσης ΕΔΩ\nΜέχρι τις 5, 45.48%, ΕΔΩ ...\nΤελικά ποσοστά προσέλευσης: 58.88%, ΕΔΩ)\n3-2-1 ...... Κανένα\nΕνδιαφέρον θα είχε αν με κάποιο τρόπο ανατρεπόταν το ανιαρό 2-2-1-1 που οι πολιτικοί προπονητές μας προβάλλουν ως το καλύτερο σύστημα για να κατέβει η εθνική μας στα Ευρωπαϊκά γήπεδα. Πέραν της αγωνίας για το αν θα έχουμε σοσια-ληστή ή ΕΥΡΩ-κόκο στην κορυφή της επιθετικής (άχαχαχαχαααααα) γραμμής, το προαναφερθέν αμυντικογενές σύστημα λίγες συγκινήσεις παρέχει.\nΑν με κάποιο τρόπο γινόταν ανατροπή... αν π.χ. η Αποχή βαρούσε μονόπαντα ή ... αν π.χ. η φημολογούμενη πριμοδότηση άλλου κόματος για λόγους εσωκοματικής αντιπαλότητας τελικά αποδυκνειόταν προπέτασμα καπνού και μέγα μπλόφα με στροφή προς μελλοντικούς συγκυβερνήτες την τελευταία στιγμή... τότε ίσως να κατέβαινε ο κόσμος στα γήπεδα.\nΜε το παρών σύστημα όμως, γιατί να ενδιαφερθεί;\nΈτσι ή αλλιώς, πάλι με λειψή ομάδα θα κατεβούμε στην Ευρώπη.\nΒρείτε τις χαμένες ψήφους του Ούτοπου και κερδίστε!\nΟ Σύνδεσμος Απελπισμένων Για Γέλιο σας δίνει την ευκαιρία να κερδίσετε ΤΟ μεγάλο βραβείο, μια πολυτελή κατοικία στην Πολιτεία που θα χτίσει ο Ούτοπος. Το μόνο που θα χρειαστεί να κάνετε είναι να εντοπίσετε τις ψήφους για τις οποίες ο χαρισματικός αυτός πολιτικός θα παραπονεθεί -με το πέρας των εκλογών, ελπίζουμε -ότι "του τις εκλέψαν οι αντιπάλοι" του.\nΓια πληροφορίες βάλτε το δείκτη της δεξιάς χειρός στο αυτί σας και με τον αντίχειρα στραμμένο προς τα πάνω καλέστε... ότι νομίζετε πως θα απαντήσει ο καθένας.\nPosted by the Idiot Mouflon at 14:39 4 comments:\nLabels: more elections, Ευρωεκλογές, Κάλπη, Ούτοπος, Πολιτισμός, Σουρεαλισμός, ΤΣΙΟΦΤΕΣ\nΑναζητούνται οι υπερασπιστές της ελευθερίας και τη...


Μητσοτάκης: Να σταματήσουν οι τουρκικές προκλήσεις για να ξεκινήσει ο διάλογος – EuroKerdos Magazine\nΜητσοτάκης: Να σταματήσουν οι τουρκικές προκλήσεις για να ξεκινήσει ο διάλογος\nΜήνυμα στην Τουρκία να σταματήσει τις προκλήσεις προκειμένου να ξεκινήσει ο διάλογος, έστειλε ο Έλληνας Πρωθυπουργός, Κυριάκος Μητσοτάκης.\nΥποδεχόμενος τον, Yang Jiechi, μέλος του Πολιτικού Γραφείου και Διευθυντή της Επιτροπής Εξωτερικών Υποθέσεων της Κεντρικής Επιτροπής του Κομμουνιστικού Κόμματος της Κίνας, στο Μέγαρο Μαξίμου, ο κ. Μητσοτάκης ξεκαθάρισε την στάση της κυβέρνησης, έναντι της Αγκυρας. «Από τις πολλές αποστροφές του προέδρου Ερντογάν συγκρατώ μια, με έξι καθαρές λέξεις: Σταματούν οι προκλήσεις, ξεκινούν οι συζητήσεις» είπε ο κ. Μητσοτάκης και πρόσθεσε: «Ας φύγουν λοιπόν οι απειλές, για να ξεκινήσουν οι επαφές».\nΤέλος, ο Έλληνας Πρωθυπουργός αποκάλυψε ότι ο Νίκος Δένδιας θα επιδώσει στον ΓΓ του ΟΗΕ επιστολή του Έλληνα πρωθυπουργού όπου τεκμηριώνεται η έκνομη δραστηριότητα της Αγκυρας και τις απειλές που διαμορφώνονται στην ευρύτερη περιοχή.\nTags:\tΚυριάκος Μητσοτάκης, τουρκικες προκλήσεις


eyploia.aigaio-net.gr - Πελίτι, 8η γιορτή ανταλλαγής ντόπιων ποικιλιών\nΟικολογική Γεωργία: Πελίτι, 8η γιορτή ανταλλαγής ντόπιων ποικιλιών\n8η Πανελλαδική Γιορτή\nΤο Σάββατο 3 Μαΐου του 2008\nΑπό τις 11 το πρωί έως τις 4μμ\nΤο Πελίτι, το Σάββατο, 3 Μαΐου του 2008, οργανώνει την\n8η Πανελλαδική Γιορτή Ανταλλαγής Ντόπιων Ποικιλιών,\nστην Ι. Μονή Τιμίου Προδρόμου Κισσάβου\nΟι στόχοι – όροι της γιορτής είναι:\nΔικαίωμα συμμετοχής έχουν όλοι οι καλλιεργητές που κρατάνε παραδοσιακούς σπόρους, ανεξάρτητα από τον τρόπο καλλιέργειάς τους. Αρκεί να αποδέχονται τους στόχους της γιορτής.\nΔιευκρίνιση: κάθε καλλιεργητής θα πρέπει να αναφέρει τον τρόπο καλλιέργειας των σπόρων.\nΟι καλλιεργητές, ερχόμενοι στο χώρο της εκδήλωσης, θα προμηθευτούν από τη γραμματεία το ειδικό καρτελάκι με τ’ όνομα τους, για να συμμετάσχουν στις συναντήσεις των καλλιεργητών.\nΗ γιορτή είναι ανοιχτή στον κάθε ενδιαφερόμενο, ανεξάρτητα αν έχει σπόρους ή όχι.\nΤο μεσημέρι θα υπάρχει κοινό γεύμα, κατά κύριο λόγο, με παραδοσιακές ποικιλίες. Τα φαγητά είναι προσφορά των καλλιεργητών που παίρνουν μέρος στη γιορτή και φίλων. Μπορείτε να φέρετε και εσείς κάτι για το κοινό τραπέζι.\nΟργάνωση της γιορτής:\nΗ γιορτή διοργανώνεται από το Πελίτι και φιλοξενείται στους χώρους\nτής Ι. Μ. Τιμίου Προδρόμου Ανατολής Κισσάβου, στο νομό Λάρισας.\nΤο Πελίτι είναι καθαρά εθελοντική οργάνωση,\nόλοι όσοι συμμετέχουν στις δράσεις του είναι εθελοντές.\nΠώς θα φτάσετε στην Ι. Μ. Τιμίου Προδρόμου:\nΜε δικό σας μέσο:\nΤαξιδεύοντας στην εθνική οδό από Θεσσαλονίκη για Αθήνα ή από Αθήνα για Θεσσαλονίκη, στο ύψος της Λάρισας, θα βγείτε από την έξοδο που γράφει προς Αγιά. Να προσέξετε λόγω κακής σήμανσης να μη ξαναβγείτε στην εθνική. Ακολουθείτε την κατεύθυνση προς Αγιά, στη συνέχεια θα διασχίσετε το Ελευθέριο, μετά θα στρίψετε αριστερά προς Δήμητρα και από κει θα ακολουθήσετε τις πινακίδες προς Ανατολή. Στην είσοδο της Ανατολής θα πάτε αριστερά για το μοναστήρι, ακολουθώντας τις πινακίδες.\nΜε το ΚΤΕΛ νομού Λάρισας:\nΣτο χωριό Ανατολή μπορείτε να φτάσετε και με το ΚΤΕΛ νομού Λάρισας. Πληροφορίες για τα δρομολόγια μπορείτε να ζητήσετε στο τηλέφωνο 2410537737. Αν ταξιδέψετε με το ΚΤΕΛ, θα πρέπει να μας ενημερώσετε για την άφιξη σας στην Ανατολή (ώρα και μέρα), για να σας παραλάβουμε και να σας μεταφέρουμε στο μοναστήρι.\nΑν δεν έχετε δικό σας μεταφορικό μέσο ή δεν μπορείτε να έρθετε με το ΚΤΕΛ, ενημερώστε μας, ώστε να κανονίσουμε τη μεταφορά σας με άλλο τρόπο.\nΜη ξεχάσετε να έχετε μαζί σας ζεστά ρούχα, είναι απαραίτητα. Σε περίπτωση βροχής η εκδήλωση θα πραγματοποιηθεί κανονικά.\nΜπορείτε να ζητήσετε πληροφορίες και να δηλώσετε συμμετοχή στο τηλέφωνο 2524022059\nΤην αίτηση συμμετοχής σας μπορείτε να την στείλετε στην ταχυδρομική διεύθυνση:\nή στην ηλεκτρονική διεύθυνση: peliti@peliti.gr\n"Πελίτι, 8η γιορτή ανταλλαγής ντόπιων ποικιλιών" | Κωδικός Εισόδου / Δημιουργία Λογαριασμού | 0 Παρατηρήσεις


Περού 5* - Αμαζόνιος - Άνδεις - Στους δρόμους των Ίνκας - Χριστούγεννα 2017 | Versus Travel\nΠερού 5* - Αμαζόνιος - Άνδεις - Στους δρόμους των Ίνκας - Χριστούγεννα 2017\n1η ΗΜΕΡΑ: ΑΘΗΝΑ/ΘΕΣΣΑΛΟΝΙΚΗ – ΑΜΣΤΕΡΝΤΑΜ/ΛΑΡΝΑΚΑ\nΣυγκέντρωση στο αεροδρόμιο και πτήση για το Άμστερντaμ. Άφιξη, μεταφορά στο ξενοδοχείο και διανυκτέρευση.\n2η ΗΜΕΡΑ: ΑΜΣΤΕΡΝΤΑΜ – ΛΙΜΑ\nΜεταφορά στο αεροδρόμιο και πτήση για την Λίμα. Άφιξη, μεταφορά στο ξενοδοχείο και διανυκτέρευση.\n3η ΗΜΕΡΑ: ΛΙΜΑ – ΠΟΥΝΟ- ΝΗΣΙΑ ΟΥΡΟΣ - ΠΟΥΝΟ\nΣΠτήση για το Πούνο. Άφιξη και επίσκεψη στη λίμνη Τιτικάκα. Σε υψόμετρο 3.814 m και καταλαμβάνοντας έκταση 8.560 km2, η Τιτικάκα είναι η "υψηλότερη" και μεγαλύτερη, πλωτή λίμνη στον κόσμο. Εκτείνεται ανάμεσα στο Περού και τη Βολιβία και σύμφωνα με τον μύθο, στο νησί του Ήλιου γεννήθηκε ο Ίνκα και η στο νησί της Σελήνης Κόγια. Θα επισκεφθούμε με πλοιάριο τα νησιά των Ούρος, που είναι φτιαγμένα από καλάμια τοτόρα και βρίσκονται στον κόλπο του Πούνο. Είναι πράγματι μοναδικό το φαινόμενο των πλωτών νησιών, δύο από τα οποία θα επισκεφθούμε για να δούμε πώς ζουν οι ιθαγενείς Ούρος, πώς πλέουν τα νησιά τους, πώς χτίζουν τα καλαμένια σπίτια τους, πώς κυνηγούν, πώς ψαρεύουν κτλ. Εκστατικοί και εντυπωσιασμένοι επιστρέφουμε στο Πούνο. Διανυκτέρευση.\n4η ΗΜΕΡΑ: ΠΟΥΝΟ - ΣΙΓΙΟΥΣΤΑΝΗ - ΚΟΥΣΚΟ\n5η ΗΜΕΡΑ: ΚΟΥΣΚΟ\n6η ΗΜΕΡΑ: ΚΟΥΣΚΟ - ΙΕΡΗ ΚΟΙΛΑΔΑ (ΠΙΣΑΚ, ΟΓΙΑΝΤΑΪΤΑΜΠΟ)\nΗΟυρουμπάμπα ή Ιερή κοιλάδα, κατά μήκος της οποίας οι Ίνκας έχτισαν τις σημαντικότερες πόλεις τους. Μία από αυτές είναι το Πίσακ, εμπορικό κέντρο της περιοχής τότε και τώρα. Πολύχρωμη πολύβουη, πολυπληθής πολυ...πάζαρη, η αγορά του Πίσακ προσφέρεται για είδη λαϊκής περουβιανής τέχνης. Μάλλινα, ριχτάρια, καλύμματα, πήλινα, αντίκες, ξύλινα, δερμάτινα και βέβαια κόκα, είναι τα αγαθά που μπορείτε να διαλέξετε από αυτήν την αγορά. Μην παραλείψετε να γευθείτε μια εμπανάδα και τσίτσα μοράδα. Τι είναι αυτά; Θα σας εξηγήσει ο ξεναγός σας. Μία από τις πιο καλοδιατηρημένες πόλεις των Ίνκας, η πόλη του Ογιαντάυ ή Ογιανταϊτάμπο, μας περιμένει στη συνέχεια για να μας δείξει τη θαυμαστή ακρόπολή της με ιερό αφιερωμένο στον θεό Ήλιο. Πόλη με πολύ πλούσια ιστορία, διαδραμάτισε σημαντικό ρόλο στην ιστορική πορεία της αυτοκρατορίας και στην οριστική πτώση της στα χέρια των Ισπανών κατακτητών. Άφιξη και τακτοποίηση στο ξενοδοχείο μας. Διανυκτέρευση.\n7η ΗΜΕΡΑ: ΙΕΡΗ ΚΟΙΛΑΔΑ - ΜΑΤΣΟΥ ΠΙΤΣΟΥ - ΚΟΥΣΚΟ\n8η ΗΜΕΡΑ: ΚΟΥΣΚΟ - ΠΟΥΕΡΤΟ ΜΑΛΔΟΝΑΔΟ (ΑΜΑΖΟΝΙΑ)\n9η ΗΜΕΡΑ: ΠΟΥΕΡΤΟ ΜΑΛΔΟΝΑΔΟ (ΖΟΥΓΚΛΑ ΑΜΑΖΟΝΙΟΥ)\n10η ΗΜΕΡΑ: ΠΟΥΕΡΤΟ ΜΑΛΔΟΝΑΔΟ - ΛΙΜΑ\n11η ΗΜΕΡΑ: ΛΙΜΑ - ΝΗΣΙΑ ΜΠΑΓΙΕΣΤΑΣ - ΝΑΣΚΑ (Προαιρετική εκδρομή)\n12η ΗΜΕΡΑ: ΝΑΣΚΑ - ΛΙΜΑ\nΗ πιο συγκλονιστική "μελλοντική ανάμνηση" μας περιμένει σήμερα το πρωί. Μεταφερόμαστε στο αεροδρόμιο απ’ όπου πετώντας με μονοκινητήριο έχουμε την μοναδική ευκαιρία να θαυμάσουμε από ψηλά το οροπέδιο της Νάσκα, την Πάμπα, όπου πριν από 2.000 χρόνια δημιουργήθηκαν οι μοναδικοί αυτοί γεωγλυφικοί σχηματισμοί πάνω στο ξηρό και άγονο έδαφός της, σε μια περιοχή που καταλαμβάνει έκταση 525 km2. Πέπλο μυστηρίου καλύπτει τη δημιουργία των σχηματισμών αυτών. Ο Έριχ φον Ντένικεν υποστηρίζει πως είναι έργα εξωγήινων πολιτισμών, ενώ διαπρεπείς επιστήμονες, όπως η Μαρία Ράιχε και ο Τζουζέπε Ορεφίτσι θεωρούν πως είναι έργα των κατοίκων της Νάσκα, οι οποίοι είχαν αναπτύξει έναν εξαιρετικό πολιτισμό από το 200 π.X. έως το 600 μ.X. Η πτήση σε ύψος περίπου 300 m είναι μία αλησμόνητη εμπειρία κι ένα απαράμιλλο φωτογραφικό θέμα. Μην τη χάσετε! Αμέσως μετά θα επισκεφθούμε ένα εργαστήριο κεραμικής για να γνωρίσουμε πώς ο πολιτισμός αυτός, χωρίς τροχό, με το χέρι, κατασκεύασε κεραμικά υψηλής αισθητικής και καλλιτεχνικής αξίας, που απεικονίζουν στιγμές της καθημερινής ζωής. Στη συνέχεια αναχωρούμε τη Λίμα όπου φθάνουμε αργά το απόγευμα. Διανυκτέρευση.\n13η ΗΜΕΡΑ: ΛΙΜΑ (Ξενάγηση) - ΠΤΗΣΗ ΕΠΙΣΤΡΟΦΗΣ\nΣήμερα θα γνωρίσουμε την πρωτεύουσα του Ισπανικού Αντιβασιλείου της Αμερικής, που ιδρύθηκε από τον Φρανσίσκο Πισάρο στα μέσα του 16ου αιώνα. Θα δούμε τις αριστοκρατικές συνοικίες Σαν Ισίδρο και Μιραφλόρες, τις πλατείες Γκράου, Σαν Μαρτίν και Άρμας, το Προεδρικό Μέγαρο, το Δημαρχείο, τον ποταμό Ρίμακ που έδωσε το όνομά του στην πόλη και θα επισκεφθούμε τον Καθεδρικό Ναό και το μοναστήρι του Αγίου Φραγκίσκου που φιλοξενεί το πρώτο νεκροταφείο-κατακόμβη της Λίμας. Στη συνέχεια θα μεταβούμε στο "Πουέμπλο Λίμπρε", το ελεύθερο χωριό, όπου πρωτοσυναντήθηκαν οι δύο ελευθερωτές του Περού, ο Χοσέ ντε Σαν Μαρτίν και ο Σιμόν Μπολίβαρ. Εδώ βρίσκεται το εξαιρετικό μουσείο Λάρκο Χερρέρα, που συγκαταλέγεται στα 10 κορυφαία της Νότιας Αμερικής και περιλαμβάνει καταπληκτικές συλλογές από χρυσά, ασημένια, πήλινα και υφαντά αντικείμενα. Ανάμεσα στα άλλα, το μουσείο διαθέτει τη μεγαλύτερη ανοιχτή αποθήκη της Νότιας Αμερικής με 45.000 αντικείμενα. Μεταφορά στο αεροδρόμιο και πτήση για την επιστροφή μας στην Ευρώπη.\n14η ΗΜΕΡΑ: ΑΜΣΤΕΡΝΤΑΜ\nΆφιξη στο Άμστερνταμ. Μεταφορά στο ξενοδοχείο και διανυκτέρυεση.\n15η ΗΜΕΡΑ: ΑΜΣΤΕΡΝΤΑΜ – ΑΘΗΝΑ/ΘΕΣΣΑΛΟΝΙΚΗ/ΛΑΡΝΑΚΑ\nΜεταφορά στο αεροδρόμιο και πτήση για Ελλάδα.\nΑναχώρηση: 24.12 (15 Ημέρες)\nKL 1576 24.12 ΑΘΗΝΑ-ΑΜΣΤΕΡΝΤΑΜ 16.55-19.35 *\nKL 743 25.12 ΑΜΣΤΕΡΝΤΑΜ-ΛΙΜΑ 12.35-19.15\nKL 744 05.01 ΛΙΜΑ-ΑΜΣΤΕΡΝΤΑΜ 21.05-15.25 (+1)*\nKL 1575 07.01 ΑΜΣΤΕΡΝΤΑΜ-ΑΘΗΝΑ 12.00-16.10\nΕπιλεγμένα πολύ καλά ξενοδοχεία 5* και 4* sup ((Κούσκο: Hilton Hilton Garden Inn 4* Sup, Πούνο: Libertador 5*, Λίμα: Sol De Oro 5*), lodge με βασικές ανέσεις στην περιοχή του Αμαζονίου\nΗμιδιατροφή καθημερινά (πρωινό, δείπνο). Στον Αμαζόνιο πλήρης διατροφή. Στο Άμστερνταμ, όταν διανυκτερεύουμε μόνο, πρωινό.\nΦόροι αεροδρομίων, επιβάρυνση καυσίμων, φιλοδωρήματα, αχθοφορικά & επιπλέον πακέτο ασφάλειας, τα οποία καταβάλλονται υποχρεωτικά στην Αθήνα. Επιπλέον πακέτο ασφάλειας (Ατυχήματος, απώλειας αποσκευών, δαπάνες επαναπατρισμού λόγω ατυχήματος ή ασθένειας, δαπάνες για έξοδα επέκτασης ταξιδιού λόγω ατυχήματος, δαπάνες για έξοδα επίσκεψης συγγενούς στο εξωτερικό, δαπάνες για επείγουσα επιστροφή στην Ελλάδα, απώλεια ταξιδιωτικών εγγράφων και έξτρα καλύψεων, όπως ιατροφαρμακευτικές και νοσοκομειακές δαπάνες, ασφάλεια προκαταβολής κ.ά.). Ζητήστε πληροφορίες από το τμήμα κρατήσεων για την ακριβή περιγραφή των καλύψεων, το ύψος για την κάθε μια κάλυψη και τους όρους των καλύψεων για αποφυγή παρεξηγήσεων: 800 €\nΦόροι που πληρώνονται τοπικά, περίπου 15 $ ή σε τοπικό νόμισμα\nΌλες οι τιμές για αναχωρήσεις από Θεσσαλονίκη περιλαμβάνουν το αεροπορικό εισιτήριο Θεσσαλονίκη - Αθήνα - Θεσσαλονίκη\nΗ προσφορά ισχύει για κρατήσεις ένα μήνα πριν την αναχώρηση\nΕπιλεγμένα πολύ καλά ξενοδοχεία 5*, ένα από τα καλύτερα ξενοδοχεία στον κόσμο Libertador 5* στο Πούνο, Sol De Oro 5* στη Λίμα.\nΤαξιδέψτε στο Περού με τους ειδικούς. Ένα "χρυσό" πρόγραμμα, που πραγματοποιούμε για 15 ολόκληρα χρόνια με χιλιάδες ενθουσιασμένους ταξιδιώτες και που έχουν καλύψει δυο κανάλια της ελληνικής τηλεόρασης.


Φουσκωτό σκάφος "Hercules 220"\nΣετ επισκευών φουσκωτού σκάφους\nΤα Φουσκωτά Σκάφη “Hercules” της Lalizas διατίθενται σε τρεις τύπους ανάλογα με το μήκος τους. Το μήκος των σκαφών κυμαίνεται στα 185cm, 220cm, 240cm και 270cm, με τη δυνατότητα περαιτέρω επιλογής στο πάτωμα του σκάφους ή την ύπαρξη φουσκωτής καρίνας.\nΑνάλογα με το μοντέλο, το φουσκωτό “Hercules” μπορεί να έχει το τελευταίας τεχνολογίας φουσκωτό πάτωμα, ξύλινο ενιαίο ή με πηχάκια. Τα σκάφη “Hercules” περιλαμβάνουν δύο αεροθαλάμους μεγάλης διαμέτρου, οι οποίοι σε συνδυασμό με τον κυματοθραύστη γύρω από το σκάφος, δεν επιτρέπουν στο νερό να εισχωρήσει εύκολα στο εσωτερικό τους. Περιλαμβάνονται επίσης χειρολαβές, σχοινί συγκράτησης, καθώς και ανοξείδωτα μεταλλικά μέρη.\nΤα φουσκωτά σκάφη “Hercules”, κατασκευάζονται από το ανθεκτικό υλικό PVC 1100D 1050 g/m2 και τα επιμέρους τμήματα έχουν συγκολληθεί με τη μέθοδο της ψυχρής κόλλησης, για μεγαλύτερη αντοχή και ανθεκτικότητα στο χρόνο.\nΗ Lalizas προσφέρει διετή εγγύηση για το υλικό των σκαφών, καθώς και για την κόλλησή τους. Όλα τα φουσκωτά σκάφη Lalizas διαθέτουν στον εξοπλισμό τους δύο κουπιά, ειδική τσάντα για την αποθήκευσή τους και την εύκολη μεταφορά τους, ενώ ακόμα περιλαμβάνουν μια μικρή τσάντα με σχοινί, κόλλα, καθώς και την απαραίτητη τρόμπα. Το χρώμα των φουσκωτών σκαφών “Hercules” της Lalizas είναι ανοικτό γκρι.\nΑξιολογείτε:Φουσκωτό σκάφος "Hercules 220"\nΚλειδί βαλβίδας φουσκωτού\nΦουσκωτό σκάφος ''Hercules Pro 320AL/D'' 320x155cm


Πύλη Ιάσωνος και Ρέας - Ξεκίνησαν οι εγγραφές για τον 30o πανελλήνιο μαθητικό διαγωνισμό Πληροφορικής\nΔευτέρα, 09 Οκτώβριος 2017 06:35\tΤεχνολογία\t- Επιστημονικά\n‘Αρχισε στις 2 Οκτωβρίου η εγγραφή για τον 30ό Πανελλήνιο Μαθητικό Διαγωνισμό Πληροφορικής, ο οποίος διοργανώνεται από την Ελληνική Εταιρεία Επιστημόνων και Επαγγελματιών Πληροφορικής και Επικοινωνιών.\nΟ διαγωνισμός τελεί υπό την αιγίδα του Υπουργείου Παιδείας και αποτελεί το εθνικό σκέλος της Διεθνούς Ολυμπιάδας Πληροφορικής, που διεξάγεται κάθε χρονιά υπό την αιγίδα της UNESCO.\nΗ διεξαγωγή του γίνεται με τη συνεργασία των Σχολών και Τμημάτων Μηχανικών Υπολογιστών και Πληροφορικής, Ηλεκτρολόγων Μηχανικών & Μηχανικών Υπολογιστών, Πληροφορικής & Τηλεπικοινωνιών και Εφαρμοσμένης Πληροφορικής των ελληνικών ΑΕΙ και ΑΤΕΙ.\nΣτόχος του διαγωνισμού είναι να προωθήσει στη μαθητική και εκπαιδευτική κοινότητα τις γνώσεις για τους αλγόριθμους, τον προγραμματισμό και την πληροφορική. Η συμμετοχή των μαθητών τους δίνει την ευκαιρία να διακριθούν σε βαλκανικό επίπεδο και σε παγκόσμιο επίπεδο, μέσω της κατοπινής συμμετοχής τους στις Βαλκανιάδες και στην Ολυμπιάδα Πληροφορικής.\nΓια περισσότερες πληροφορίες σχετικά με τον Πανελλήνιο Διαγωνισμό Πληροφορικής, οι ενδιαφερόμενοι μπορούν να απευθύνονται στην ιστοσελίδα της ΕΠΥ ή του διαγωνισμού.


ΣΤΟΙΧΗΜΑ ΓΛΥΚΟ ΣΑΝ ΣΟΚΟΛΑΤΑ – Stoiximatizoume.gr\nHome / Diaititis / ΣΤΟΙΧΗΜΑ ΓΛΥΚΟ ΣΑΝ ΣΟΚΟΛΑΤΑ\nDiaititis 24 Ιουλίου 2017\tDiaititis, Προγνωστικά Δεν επιτρέπεται σχολιασμός στο ΣΤΟΙΧΗΜΑ ΓΛΥΚΟ ΣΑΝ ΣΟΚΟΛΑΤΑ\nΗ Σοκολάτα είναι το γλυκό που εκατομμύρια άνθρωποι ανά τον κόσμο γεύονται καθημερινά. Άλλοι προτιμούν την πικρή, άλλοι την γάλακτος, άλλοι την λευκή, άλλοι να έχει ξηρούς καρπούς, άλλοι προτιμούν τις ιδιαίτερες γεύσεις όπως με πιπέρι. Γενικώς ( για να μην αναφέρω και όλες τις γεύσεις που υπάρχουν ) ο κάθε ένας βρίσκει αυτήν που του ταιριάζει και την τρώει με τον τρόπο που του γουστάρει. Ο ένας θέλει να την φάει βλέποντας τηλεόραση, ο άλλος στο γήπεδο, ο άλλος περπατώντας δίπλα στην προκυμαία της Θάσου αγναντεύοντας το αιγαίο πέλαγος, η άλλη γουστάρει να την αλείψει πάνω στον άντρα της και να την γλύψει σε συνδυασμό με λίγη σαντιγί( ουπς εδώ πρόδωσα το θέμα του επόμενου οργίου που διοργανώνουμε στην βουλή ) εμένα δεν μου αρέσει να την τρώω από το ψυγείο και όποιος το κάνει τον χαρακτηρίζω άμπαλο. Του άλλου του αρέσει να την έχει στο στόμα του και να την πιπιλαει μέχρι να βγει αυτή η γλύκα που μπορεί να σε πνίξει κιόλας. Ο κάθε ένας έχει το τρόπο του. My Way που τραγουδούσε και ο Φρανκ Σινατρα. Μιλώ πάντα για τον νορμάλ άνθρωπο που τρώει λίγη σοκολάτα η κάποιο παράγωγο της η κάποιο υποκατάστατο της μια φορά την ημέρα η κάποιες φορές την εβδομάδα. Διότι υπάρχουν και οι περιπτώσεις ανθρώπων που γουστάρουν να φανέ ότι βλέπουν και έχει χρώμα σοκολα. Διότι υπάρχει και αυτή η κατηγορία των ανθρώπων. Αυτοί ανήκουν και εις την κατηγορία μιας εκ των επτά θανασι’μων αμαρτημάτων. Αυτήν της λαιμαργίας. Αυτουνοι πδακι μ, που θα έλεγε και η γιαγιά η Βασιλεία, από την ώρα που ξυπνανε μέχρι την ώρα που ξανά ξυπνανε σκέπτονται την σοκολάτα. Ξεκινανε την δουλεία και στο λίγο κενό που τους μένει η στο διάλλειμα τους τρώνε λίγη σοκολατιτσα. Στην διαδρομή για το σπιτάκι τρώνε και κανένα μίνι σοκολατακι. Μετά το μεσημεριανό μια παστούλα είναι απαραίτητη. Με τον απογευματινό καφέ ένα κρουασανακι με σοκολάτα ταιριάζει απόλυτα. Ε το βράδυ να μην φάμε και ένα παγωτάκι σοκολάτα ? Τώρα άμα ξυπνήσει και το βράδυ, σίγουρα θα κάνει και καμιά ΟΥΚαδικη επιδρομή στο ψυγείο και στα ντουλάπια μειώνοντας τις προμήθειες αλλά με τα μυρμήγκια να κάνουν πάρτι ως το πρωί πάνω στα ψίχουλα που θα έχουν πέσει από την κουζίνα έως την κρεβατοκάμαρα. Εδώ μιλάμε για τον εθισμό στην σοκολάτα. Όπως είναι ο εθισμός στο ποτό η στα ναρκωτικά. Εδώ θέλω να κάνω έναν μονόλογο, αν μου επιτρέπεται. Δηλαδή αν δεν μου επιτρέψετε δεν θα το κάνω ? Θα σας γράψω και θα τον κάνω. Άρα τι κάθομαι και σας ζητώ την άδεια ? Τα ναρκωτικά είναι παράνομα διότι δημιουργούν εθισμό και μπορούν να προκαλέσουν θάνατο. Σωστά ? Σωστά. Το ποτό επιτρέπεται σε άτομα άνω των 18 ετών διότι δημιουργεί εθισμό και μπορεί να προκαλέσει θάνατο. Σωστά ? Σωστά. Το τσιγάρο επιτρέπεται σε άτομα άνω των 18 ετών διότι δημιουργεί εθισμό και μπορεί να προκαλέσει θάνατο . Σωστά ? Σωστά. Η σοκολάτα η οποία δημιουργεί εθισμό, γιατί είναι ιδανική για τα παιδιά και ο στόχος όλων των διαφημιστικών εταιριών είναι τα παιδιά? Εντάξει δεν μπορεί να προκαλέσει θάνατο η σοκολάτα αλλά για σκεφτείτε λίγο αυτό που θέλω…. να σας πω . Ο διαχωρισμός όλων των παραπάνω πως γίνεται ? Γιατί τα τσιγάρα μπορώ να τα πάρω από το περίπτερο αλλά κοκαΐνη δεν μπορώ να αγοράσω ? Αφού και τα δυο δημιουργούν εθισμό και μπορεί και θάνατο. Ποιος καθορίζει τι είναι παράνομο και τι νόμιμο. Με πόσα χρήματα καθορίζεται. Γιατί μπορώ να καπνίσω δίπλα σε κάποιο παιδί ένα πακέτο τσιγάρα και να πιω μια μπουκάλα αλκοολούχου ποτού χωρίς να συμβαίνει τίποτα δείχνοντας του και τον δρόμο για να κάνει και αυτό το ίδιο και απαγορεύεται να κάνω το ίδιο με την ηρωίνη, με το χασίς, με την κοκαΐνη ? Όλα δεν οδηγούν σε εθισμό και θάνατο ? Όχι δεν θέλω να επιτρέπονται τα ναρκωτικά. Απλά δεν θέλω να σκέπτομαι όπως θα ήθελαν να σκέπτομαι. Τέλος μονολόγου.\nΒέβαια η σοκολάτα άμα είσαι λιώμα μπορεί να σε επαναφέρει, άμα είσαι όμως τελείως λιαρδα μπορεί οτιδήποτε τυλιγμένο σε χρυσαφί χαρτάκι να το δεις για σοκολατακι και να σε στείλει. Γιατί το λέω αυτό ? Διότι κάπως έτσι την πάτησε και ο γραφών γυρνώντας μια ημέρα, τι ημέρα ρε παπαρα ξημερώματα ήταν, ναι αλλά τα ξημερώματα θεωρούνται ημέρα. Δεν γαμιέται. Γυρνώ,λοιπόν,τις πρώτες πρωινές ώρες στο σπίτι, 5 ήταν, 6 ήταν, δεν θυμάμαι και αυτό το τάγκιασμα του εσωτερικού μέρους της άνω και της κάτω γνάθου, η ανάμειξη του ποτού και του τσιγάρου και η αφυδάτωση που ήταν σε προχωρημένη κατάσταση έδιναν μόνο ένα σήμα στον εγκέφαλο, ΣΟΚΟΛΑΤΑ , SOS, ΣΟΚΟΛΑΤΑ. Φθάνω στην κουζίνα και δεν βρίσκω τίποτα, αν και όπως έψαξα, θυμήθηκα τότε ότι πάντα στο ψυγείο υπάρχουν κάτι σοκολατακια που βάζουμε σε εκείνα τα ντουλαπάκια μαζί με αυγά , αλοιφές και άλλες παπαριες.Άνοιξα το ψυγείο και με την μέθοδο αφής το χέρι μου έφτασε επάνω σε αυτό το πολύτιμο χρυσαφί τυλιγμένο τετράγωνο πακετάκι.Έκλεισα την πόρτα του ψυγείου και με βίαιες κινήσεις ξέσκισα το χρυσαφί περιτύλιγμα και έβαλα το πολύτιμο εσωτερικό του στο στόμα μου. Γαμώ την καταδίκη μου. Έφυγε η σούρα και άνοιξαν τα μάτια διάπλατα σε κλάσματα του δευτερόλεπτου και άρχισα να σικτιριζω. Τι είχα φάει ο μαλάκας ? Κύβο Κνορ με γεύση μοσχάρι.Τι αμαρτίες πλήρωσα εκείνη την ημέρα…\nΌπως λοιπόν με την σοκολάτα ο κάθε ένας έχει την επιλογή της γεύσης που του αρέσει να δοκιμάσει , το που και το πώς θα γευτεί αυτό που θέλει, αλλά και από πού θα το αγοράσει έτσι και με το στοίχημα .Ο κάθε ένας είναι ελεύθερος να παίξει με τον τρόπο που θέλει να παίξει και να επιλέξει το τι θέλει να παίξει. Μπορεί επίσης να επιλέξει που θέλει να παίξει. Να παίξει παράνομα η νόμιμα. Να παίξει πολλά η λίγα. Να παίζει μια φορά την εβδομάδα η περισσότερες. Στο πίσω μέρος του μυαλού σας όμως να έχετε πάντα ότι το στοίχημα είναι τζόγος και ο τζόγος είναι εθιστικός. Πρέπει να ξέρουν όλοι το που και το πότε πρέπει να σταματανε. Και το κακό με τον τζόγο είναι ότι δεν καταστρέφει μόνο ΕΣΕΝΑ αλλά και τους άλλους που είναι γύρω σου. Από Σεπτέμβρη θα ανεβάσω ένα κείμενο που έχω γράψει με τίτλο¨ Στο Μυαλό ενός Τζογαδόρου¨ και δείχνει τι σκέπτεται από την ώρα που ξεκιναει να παίζει, όταν κερδίζει και όταν φτάνει να τα χάσει όλα, μέσα σε λίγες ώρες, συνταρακτικό. Για αυτό αντί να παίξετε ένα κινο ακόμα, έναν ιππόδρομο, ένα στοίχημα, ένα λόττο, ένα τζοκερ παραπάνω, με αυτό το ευρώ πάρτε μια σοκολάτα για το παιδί σας, για την γυναίκα σας, για τον εαυτό σας. Κερδισμένοι θα βγείτε και στο τέλος θα σας μείνει και η γλύκα.\nΑΕΚ – ΤΣΣΚΑ Μ.: Μιλάμε ειλικρινά χωρίς σάλια. Η Α.Ε.Κ. δεν μου άρεσε στα φιλικά που είδα και ο προπονητής ,της τουλάχιστον για τα πρώτα παιχνίδια, θα έχει στόχο πρώτα το μηδέν στην άμυνα. Οι Ρώσοι από την άλλη, έχουν δείξει καλό πρόσωπο στα φιλικά τους και στην πρώτη αγωνιστική νίκησαν την Ανζι εκτός έδρας εύκολα με 3-1. Το διπλό στο 2.40 το έχω παίξει από σήμερα.\nΝις – Άγιαξ : Η επιλογή μου βγαίνει μέσα από την επίδοση των ομάδων στα φιλικά. Η Νις αλλά και ο Αγιαξ έχουν βάλει αλλά έχουν φάει γκολ σχεδόν σε όλα τους τα φιλικά. Το Γκολ και Over combo πληρώνει 2.35 και το έχω παίξει.\nΠαρτιζάν – Ολυμπιακός : Ποιος Ολυμπιακός και ποιες μεταγραφές. Για τον Χασι τα έγραψα και ελπίζω να παίξατε την απομάκρυνση του. Όσοι δεν προλάβατε παίξτε το. Επιλέγω το 1/1 – Ημίχρονο / Τελικό που πληρώνει 5.50 και για τους λιγότερο τολμηρούς στο 3,40 ο άσσος ο απλός.\nΒιτορούλ – ΑΠΟΕΛ: Δυσκολεύτηκαν από τους Λουξεμβουργιανούς οι Κύπριοι και τώρα πιστεύω ότι θα τα βρουν μπαστούνια με τους Ρουμάνους, οι οποίοι δεν νίκησαν σε κανένα παιχνίδι στα φιλικά τους παιχνίδια αλλά ξεκίνησαν με τριάρα επί της Γκαζ Μεταν για το πρωτάθλημα τους. Ο άσσος πληρώνει 2.22 και τον έχω βάλει στο σακούλι μου.\nPrevious 23/7 Μονά,σύστημα και δυάδα\nNext Δυάδα Δευτέρας\nΚαλησπέρα πέρασε η ώρα και τώρα τρέχουμε χεχεχε.Πολύ καλή η χτεσινή μέρα και πάμε να …\n@fontastsounis Μπαμ μπαμ η δουλειά...δε προλάβαμε ούτε να αλλάξουμε σελίδα στο κινητό:) μπράβο Φώντα9 ώρες ago


Ρόφημα Σκέτος Χρυσός – Business Woman\nΠώς μπορώ να παραμείνω υγιής; Τι μπορώ να κάνω για να ενισχύσω το αναπνευστικό μου σύστημα χρησιμοποιώντας φυσικούς τρόπους; Είναι κάποιες από τις ερωτήσεις που θέτουμε καθημερινά αυτές τις μέρες.\nΜια συνταγή που χρησιμοποιείται εδώ και πολλά χρόνια είναι ο συνδυασμός μελιού, πιπερόριζας και κουρκουμά.\nΤυπικό συνοδευτικό με το γιαούρτι, το μέλι λειτουργεί ως αντιβακτηριακό και αντιφλεγμονώδες.\nΣυνδυάζοντάς το με νερό δημιουργείται ένα από τα αρχαιότερα αλκοολούχα ροφήματα, Met, στα ελληνικά μέθη. Η ιστορία του ξεκινάει γύρω στο 3500 π.Χ στην Αίγυπτο και συνεχίζει μέχρι και σήμερα να πίνεται στις αγορές Χριστουγέννων της Γερμανίας.\nΟ κουρκουμάς ή κιτρινόριζα χρησιμοποιείται εδώ και χιλιάδες χρόνια στην Ασία καθώς και στην ινδική παραδοσιακή ιατρική, όπου χρησιμοποιείται για τη θεραπεία της δυσπεψίας, κρυολογήματος και πονόλαιμου.\nΗ ζιγγίβερη ή γνωστή ως πιπερόριζα καταναλωνόταν από την αρχαιότητα ως αφέψημα ενάντια στη ναυτία, κρυολογήματα και δυσπεψία.\nΈχοντας, λοιπόν, τρεις σημαντικούς φυσικούς συμμάχους μπορούμε να δημιουργήσουμε τη δική μας ασπίδα.\n20 κόκκους πιπέρι ( 1/3 τριμμένους, 1/3 σπασμένους και 1/3 ολόκληρους)\n1 βάζο του ενός λίτρου\nΠλένουμε καλά την πιπερόριζα και τον κουρκουμά και τα στεγνώνουμε σε μια πετσέτα.\nΤρίβουμε τη πιπερόριζα και τον κουρκουμά. Προσοχή! Χρησιμοποιούμε γάντια για τον κουρκουμά, διότι βάφει τα χέρια!\nΒάζουμε όλα τα συστατικά στο βαζάκι και ανακατεύουμε καλά.\nΤις πρώτες εβδομάδες ανακατεύουμε τακτικά για να μην πιάσει μούχλα.\nΤο ρόφημα μας είναι έτοιμο. Μπορούμε να το πιούμε με νερό ή ό,τι άλλο υγρό επιθυμούμε.


Ο Πάπας Φραγκίσκος «διορθώνει» το Πάτερα Ημών……\nΟ Simone Weil το απήγγειλε κάθε πρωί από το πρωτότυπο ελληνικό, «αυτή η προσευχή περιέχει όλες τις πιθανές αιτήσεις, δεν μπορεί κανείς να φανταστεί μια που να μην περιλαμβάνεται». Ωστόσο, εξηγεί ο Φραγκίσκος, «χρειάζεται θάρρος για να προσευχηθούμε στον Πατέρα μας». Σε έναν κόσμο «άρρωστο από την ορφάνια», τα λόγια που μεταδίδονται από τον Ιησού προς τους μαθητές («Κύριε, μάθε μας να προσευχόμαστε) δείχνουν έναν Θεό που σου δίνεται και μπορείς να τον φωνάξεις «μπαμπά». Ο Ποντίφικας μιλά γι αυτό με τον don Marco Pozza, θεολόγο και εφημέριο των φυλακών της Πάδοβα, ένας διάλογος στίχο – στίχο που η TV2000 ξεκίνησε να μεταδίδει κάθε εβδομάδα και τώρα εκδίδεται εξολοκλήρου στο βιβλίο Quando pre gatedite Padre nostro,με τις αδημοσίευτες σκέψεις του Φραγκίσκου εναλλασσόμενες με εκείνες του Angelus και των ακροάσεων. Χρειάζεται θάρρος, επαναλαμβάνει ο Πάπας. «Λέω: αρχίστε να λέτε «μπαμπά» και να πιστεύετε αληθινά ότι ο Θεός είναι ο Πατέρας που με συνοδεύει, με συγχωρεί, που δίνει ψωμί, ακούει με προσοχή όλα αυτά που του ζητώ, με ντύνει καλύτερα και από τα λουλούδια του αγρού. Η πίστη είναι επίσης ένας μεγάλος κίνδυνος: και αν δεν είναι αλήθεια;»\nΤο Πάτερ Ημών λέει αυτό που είναι ουσιώδες, στον μικρό Bergoglio το δίδαξε η γιαγιά. «Μου δίνει ασφάλεια» διηγείται. «Έχω έναν μπαμπά μπροστά στον οποίο αισθάνομαι πάντα παιδί. Ένα πατέρα που σε συνοδεύει, σε περιμένει». Το ότι βρίσκεται «στους ουρανούς» δείχνει την παντοδυναμία, όχι την απόσταση. Όταν αγιάζουμε το όνομά του σημαίνει ότι είμαστε συνεπείς και το όνομα είναι η ευσπλαχνία. Μια ηλικιωμένη γυναίκα που επιθυμούσε να εξομολογηθεί, θυμάται ο Πάπας, του είπε: «Αν ο Θεός δεν συγχωρούσε τα πάντα, ο κόσμος δεν θα υπήρχε». Έτσι «ο πρωταγωνιστής της ιστορίας είναι ο επαίτης», για τα υλικά και τα πνευματικά, «όταν λέμε “ελθέτω η βασιλεία σου” ζητάμε». Η επιθυμία του είναι «να μη χαθεί τίποτα». Ο καθημερινός άρτος, η άφεση των οφειλών. Οι Νομοδιδάσκαλοι είναι σκληροί γιατί θέλουν να αισθάνονται δίκαιοι, «μπορείς να συγχωρήσεις εφόσον είχες τη χάρη να αισθανθείς ότι έχεις συγχωρεθεί». Εξ ου και οι πενιχρές σκέψεις για την τύχη του Ιούδα και για το κακό. Δεν είναι ποτέ ο Θεός αυτός που μας βάζει σε πειρασμό, που μας «σκληραίνει» αυτό είναι «μια άσχημη μετάφραση», λέει ο Φραγκίσκος, στην τελευταία έκδοση Cei διαβάζουμε «μη μας εγκαταλείπεις». Το νόημα είναι: «Όταν ο Σατανάς μας βάζει σε πειρασμό, εσύ, σε παρακαλώ, δώσε μου το χέρι, δώσε μου το χέρι σου».


12 Ιουνίου 2021 18:00:41\nΜάρτιος 1930: Ο κινηματογράφος βρίσκεται σε διαδικασία αλλαγής. Οι ομιλούσες ταινίες κερδίζουν έδαφος και πολλοί παραγωγοί, ιδιοκτήτες αιθουσών και αστέρια των βωβών ταινιών παραγκωνίζονται.\nΗ διάσημη ηθοποιός Μπέτι Βίντερ τραυματίζεται θανάσιμα από έναν προβολέα κατά τη διάρκεια γυρισμάτων ομιλούσας ταινίας. Αρχικά φαίνεται ως δυστύχημα, όμως ο αστυνόμος Γκέρεον Ρατ ανακαλύπτει στοιχεία που παραπέμπουν σε δολοφονία. Καθώς οι συνάδελφοί του υποψιάζονται έναν τεχνικό φωτισμού ο οποίος αγνοείται, οι έρευνες του Ρατ τον οδηγούν σε εντελώς διαφορετική κατεύθυνση και σύντομα βρίσκεται να ακολουθεί τον δικό του δρόμο.\nΑποφεύγοντας τον προϊστάμενό του, που τον θέλει εκτός υπόθεσης, η ζωή του Ρατ περιπλέκεται ακόμα περισσότερο όταν ο πατέρας του του ζητά να βοηθήσει τον δήμαρχο της Κολονίας, Κόνραντ Αντενάουερ, σε μια υπόθεση εκβιασμού και η πρώην σύντροφός του, η Τσάρλι, προσπαθεί να αναθερμάνει τη σχέση τους – και όλα αυτά καθώς η ένταση μεταξύ ναζί και κομμουνιστών κλιμακώνεται σε βίαιες συγκρούσεις.\nΑυτό είναι το δεύτερο βιβλίο με ήρωα τον αστυνόμο Γκέρεον Ρατ, πάνω στο οποίο έχει βασιστεί η δημοφιλής τηλεοπτική σειρά Babylon Berlin. Ο Γερμανός συγγραφέας Volker Kutscher αποτυπώνει με δεξιοτεχνία το έγκλημα και τη διαφθορά σε ένα Βερολίνο του 1930 που παρακμάζει στη σκιά του ναζισμού.\nO Volker Kutscher, Γερμανός συγγραφέας και δημοσιογράφος, γεννήθηκε το 1962 στο Λίντλαρ της Κολονίας. Μετά τις σπουδές του στη Γερμανική Φιλολογία, τη Φιλοσοφία και την Ιστορία, εργάστηκε ως συντάκτης στον ημερήσιο Τύπο, ενώ σύντομα έγραψε και το πρώτο του αστυνομικό μυθιστόρημα. Σήμερα ζει στην Κολονία και ασχολείται αποκλειστικά με τη συγγραφή. Από τις εκδόσεις Διόπτρα κυκλοφορεί και το πρώτο βιβλίο της σειράς με πρωταγωνιστή τον Γκέρεον Ρατ, με τίτλο Το Βρεγμένο Ψάρι.\ne-book: 13,99 ευρώ\nTags: Volker KutscherΒωβός θάνατοςΔιοπτρακινηματογράφος\nΔήμος Ελληνικού Αργυρούπολης: «Ο Δήμαρχος Γλυφάδας διεκδικεί αθλητικές εγκαταστάσεις στα Σούρμενα»


Επ Ανάσταση: Κέντρο Αθήνας πριν την παρέλαση – ΚΑΓΚΕΛΑ ΠΑΝΤΟΥ\nΚέντρο Αθήνας πριν την παρέλαση – ΚΑΓΚΕΛΑ ΠΑΝΤΟΥ\nΡΕΠΟΡΤΑΖ: ΓΕΡΑΣΙΜΟΣ ΧΙΟΝΗΣ\nΤα επόμενα εικοσιτετράωρα είναι σίγουρο, πως η Αθήνα δεν αναμένεται να θυμίζει σε τίποτα πρωτεύουσα ενός σύγχρονου και δημοκρατικού κράτους. Το πιο πιθανόν είναι να θυμίζει στους κατοίκους εικόνες και αναμνήσεις από την περίοδο της Χούντας.\nΚάγκελα, κιγκλιδώματα, αστυνομικές κλούβες και πληθώρα αστυνομικών εγείρουν την εντύπωση μίας αστυνομοκρατούμενης πόλης. Και όλα αυτά με αφορμή τον εορτασμό της επετείου της επανάστασης του 1821, δηλαδή μιας γιορτής ελευθερίας και εθνικής ανεξαρτησίας του Ελληνισμού.\nΗ αστυνομία έχει κάνει το κέντρο της Αθήνας απροσπέλαστο. Κιγκλιδώματα και κάγκελα έχουν τοποθετηθεί από το Ζάππειο έως τα Προπύλαια, κατά μήκους όλου του δρόμου. Μάλιστα, το Σάββατο το πρωί, όπου θα διεξαχθεί η μαθητική παρέλαση του Δήμου Αθηναίων, αναμένεται να κλείσουν και όλοι οι κάθετοι δρόμοι στην προαναφερθείσα διαδρομή.\nΜέχρι και πριν λίγα λεπτά (βράδυ Παρασκευής, λίγο μετά τις 21.00), εργαζόμενοι τοποθετούσαν κάγκελα κατά μήκος του της Βασιλίσσης Αμαλίας αλλά και της Πανεπιστημίου. Από τα κιγκλιδώματα δεν «γλιτώνουν» ούτε οι θάμνοι, ούτε οι στάσεις των λεωφορείων αλλά ούτε και τα περίπτερα. Επίσης, ισχυρή αλλά διακριτική προς το παρόν, είναι και η παρουσία των αστυνομικών δυνάμεων, όπου πεζές περιπολίες «ελέγχουν» σε ακτίνα ενός χιλιομέτρου τουλάχιστον, την περιοχή γύρω από την Βουλή. Η κατάσταση αυτή αναμένεται να παραμένει μέχρι και το πέρας της στρατιωτικής παρέλασης που θα διεξαχθεί την Κυριακή.


Με άνεση 3-0 την ΧΑΝΘ – ΑΕΚ – Αθλητική Ένωση Κωνσταντινουπόλεως\nΜε 3-0 σετ επικράτησε η γυναικεία ομάδα βόλεϊ της ΑΕΚ της ΧΑΝΘ για την 6η αγωνιστική της Pre League και συνέχισε το νικηφόρο σερί της. Η “Ένωση” επέβαλε πλήρως τον ρυθμό της σε όλη τη διάρκεια της αναμέτρησης και έφτασε στην εύκολη νίκη και τους 3 βαθμούς, μπροστά σε αρκετό κόσμο που έδωσε το “παρών” στο Σχολικό Κλειστό Νέας Φιλαδέλφειας.\nΣτο πρώτο σετ, οι “κιτρινόμαυρες” με όπλο το σερβίς πήραν το προβάδισμα με 6-2. Οι φιλοξενούμενες προσπαθούσαν να αντιδράσουν, αλλά οι αθλήτριες του κόουτς Μπακοδήμου δεν έχαναν τη συγκέντρωση τους διατηρώντας σταθερά το +4 (15-11). Η “Ένωση” έφτασε πρώτη τους 20 πόντους (20-16), ενώ κατέκτησε και το σετ με 25-18 για το 1-0.\nΚαι το δεύτερο σετ κινήθηκε σε ίδιους ρυθμούς. Το αρχικό 3-1 μετατράπηκε γρήγορα σε 13-6 και 17-7 για να γίνει το 2-0 στα σετ με 25-09.\nΌμοια κατάσταση επικράτησε και στο τρίτο σετ, όπου ο τεχνικός του “Δικεφάλου” έκανε και τις απαραίτητες αλλαγές και δοκιμές, με το 25-10 να ολοκληρώνει το σετ και την αναμέτρηση.\nΕπόμενη αγωνιστική υποχρέωση για τη γυναικεία ομάδα βόλεϊ της ΑΕΚ, το Σάββατο (23/11, 19:00) στην Κόρινθο κόντρα στην τοπική ομάδα.\nΤα σετ: 25-18, 25-09, 25-10.\nΣτην Αγία Σοφία η ΑΕΚ


Βιβλίο: Σκάκι! για νεαρούς παίκτες απο: Οιωνός - bibliopolio.gr - Παλαιοβιβλιοπωλειο\nΣυγγραφέας: Kindermann, Stefan\nΕικονογράφος: Franke, Anne\nΚωδικός προϊόντος: 126028\nΣαχ! Ο λευκός βασιλιάς κινδυνεύει. Έχει χάσει την αγαπημένη του βασίλισσα. Ο ίδιος, όμως, θα προσπαθήσει να γλιτώσει. Και όσο ο πιστός του στρατιώτης μένεις το πλευρό του, έτοιμος να τον υπερασπιστεί, οι ελπίδες δεν έχουν ακόμα χαθεί. Γιατί ο μικρός αλλά γενναίος στρατιώτης έχει ένα μυστικό όπλο· μια κρυφή θαυμαστή δύναμη...\nΣ αυτό το διασκεδαστικό και διδακτικό βιβλίο ο Στέφαν Κίντερμαν, Grand Master στο σκάκι, παίρνει από το χέρι τους μικρούς αρχάριους και τους καθοδηγεί στο παιχνίδι βήμα-βήμα. Δεν τους μαθαίνει μόνο τους κανόνες, αλλά και τη συναρπαστική ιστορία του σκακιού. Τους συστήνει τα πιόνια και τους εξηγεί διάφορες δυνατότητες κίνησης, καθώς και ενδιαφέροντα στρατηγικά κόλπα. Με τη βοήθεια των προβλημάτων μπορεί ο μικρός αναγνώστης να διαπιστώσει τι έχει καταλάβει και τι όχι. Και οι διάφορες μικρές ασκήσεις τού δίνουν τη δυνατότητα να εξασκήσει τις καινούργιες του γνώσεις. Στο παράρτημα βρίσκει συνοπτικά και περιληπτικά όλα όσα του είναι απαραίτητα.\nΚαι το βασιλικό παιχνίδι μπορεί ν αρχίσει!\nΤίτλος πρωτότυπου: Schach! Für junge Einsteiger\nΟ Στέφαν Κίντερμαν είναι GM Grand Master στο σκάκι Το 2006 ίδρυσε στο Μόναχο τη μοναδική δυτικοευρωπαϊκή σκακιστική ακαδημία wwwmucschachde Γράφει εδώ και καιρό τη σκακιστική στήλη στη Sueddeutsche Zeitung και στο εμπόριο κυκλοφορούν σήμερα πολλά δικά του βιβλία με θέμα το σκάκι\n- Kindermann, Stefan


Πέθανε ο φτωχός και μόνος καουμπόι του ελληνικού τραγουδιού, Λουκιανός Κηλαηδόνης - Musicpaper.gr\nΓράφει το musicpaper.gr Τρίτη, 07 Φεβρουαρίου 2017 10:19\nΈφυγε από τη ζωή ένας από τους σημαντικότερους τραγουδοποιούς του νέου ελληνικού τραγουδιού. Ο Λουκιανός Κηλαηδόνης άφησε την τελευταία του πνοή σε ηλικία 74 ετών. Πριν λίγες μέρες είχε εισαχθεί στην εντατική με πρόβλημα καρδιακής ανεπάρκειας.\nΟ Λουκιανός Κηλαηδόνης γεννήθηκε και μεγάλωσε στην Κυψέλη. Σπούδασε Αρχιτεκτονική στο Αριστοτέλειο Πανεπιστήμιο (Θεσσαλονίκη), καθώς και στο Μετσόβειο Πολυτεχνείο (Αθήνα), χωρίς ποτέ να ασκήσει το επάγγελμα του αρχιτέκτονα, αφού από πολύ νωρίς φαινόταν ότι θα τον κέρδιζε ολοκληρωτικά η μουσική. Στις αρχές της δεκαετίας του ’70 γράφει τη μουσική για τη θεατρική παράσταση του έργου της Κωστούλας Μητροπούλου «Η Πόλη μας». Τα τραγούδια στον ομότιτλο δίσκο που κυκλοφόρησε ερμηνεύουν η Βίκυ Μοσχολιού και ο Μανώλης Μητσιάς.\nΠαράλληλα, γράφει θεατρική και κινηματογραφική μουσική. Για δέκα συνεχή χρόνια γράφει αποκλειστικά τη μουσική για το «Ελεύθερο Θέατρο» – «Ελεύθερη Σκηνή» (Μουσική από τις παραστάσεις αυτές κυκλοφορεί και σε διπλό άλμπουμ με τίτλο : «Πάμε μαέστρο») και είναι βασικός συνθέτης των παραστάσεων του «Θεσσαλικού Θεάτρου» της πρώτης περιόδου.\n« O Σωκράτης Μάλαμας και φέτος στο καλλιτεχνικό του σπίτι\n300.000 δωρεάν μουσικά αρχεία από 50 ευρωπαϊκά ινστιτούτα σε ένα site »


Φώτης Καραγιάννης | Heartbeatink Tattoo Magazine\nPeople - Τεύχος 19\nΉρθε και η δική μου ώρα να πω εν συντομία τη "μεγάλη" ιστορία της σχέσης μου με την δερματοστιξία... Αρχές έτους 2000 και με παρότρυνση γνωστού μου, επισκέπτομαι για πρώτη φορά tattoo studio και, συγκεκριμένα, του αξέχαστου και ενός από τους πρώτους στο χώρο στην Ελλάδα, τον Σάββα Παπανικολάου (R.I.P.). Η αλήθεια είναι ότι “έφαγα” μεγάλο ψάρωμα τόσο από τον ίδιο, όσο από τα σχέδιά του αλλά και το συνολικό “κλίμα” και έτσι έγινε η αρχή: τα δύο πρώτα σχέδια ήταν του Paul Booth που, σαν στενός φίλος του Σάββα, του είχε δώσει σχέδια ώστε να τα κάνει και ο ίδιος. Ακολούθησαν και άλλα, με απόσταση δύο χρόνων -λόγω χρημάτων- αλλά και "κατσάδας" από τον άνθρωπο μου, με πιο ξεχωριστά το snaggletooth από τους αγαπημένους μου Μotorhaed, το tribal logo "S" από Sepultura και το πρώτο μου ξωτικό.\nΚάποια στιγμή και λόγω προσωπικών προβλημάτων του Σάββα, στράφηκα στο studio που ήταν στη γειτονία μου, το Dermagrafics Tattoo, των φίλων Δημήτρη & Αποστόλη Αρώνη. Ξέρετε, τον tattoo artist και το studio δύσκολα τα αλλάζεις αν τα εμπιστευτείς, είναι κάτι σαν τον οδοντίατρο... Πήγα λοιπόν και δεν έχασα: το μαγαζί, το προσωπικό κι ένα ταλέντο που ακούει στο όνομα Αgelos TFB (Άγγελος Περδικάρης). Αυτό ήταν... κολλήσαμε πολύ - έχουμε πολλά κοινά ενδιαφέροντα, μου έβγαζε σχέδιο και ήξερα ότι θα μου αρέσει, ακριβώς επειδή γνωρίζει τι είμαι και τι θέλω- και μάλιστα σε τέτοιο βαθμό που για το concept στην πλάτη, 'βαρούσαμε' κάθε βδομάδα επί πέντε μήνες.\nΜε λίγα λόγια, το tattoo δεν είναι μόδα, δεν είναι πόνος. Είναι αγάπη. Είναι τέχνη. Όπως κάποιος θέλει έναν πίνακα ζωγραφικής στον τοίχο του, έτσι κι εγώ θέλω τις παραστάσεις που μου αρέσουν ανεξίτηλα τυπωμένες πάνω στο δέρμα μου. Κι όπως θα λέω πάντα, μόνο heart emoticon, η οικογένεια μου, tattoos και φυσικά Μotorhead!\nΌνομα: Καραγιάννης Φώτης\nΠολλά με την προοπτική να γίνουν ένα…\nΣάββα Παπανικολάου (R.I.P.) & Agelos TFB (ex – Dermagrafics).\nΤο πρώτο στον Σάβα στην ωμοπλάτη, ένα σχέδιο του Paul Booth & το τελευταίο με τον Agelos TFB (ex – Dermagrafics), Lord Shiva στα πλευρά.\nΔύο είναι και είναι αυτά που αναφέρονται στα ξωτικά μου.\nΣάββα Παπανικολάου, Δημήτρη Αρώνη (Dermagrafics), Agelos TFB (ex - Dermagrafics), Thomas Hooper, Paul Booth.\nTraditional & Dots.\nΝαι, σε τρια που υπήρχαν στην πλάτη για το concept που έχω τώρα, με τον Agelos TFB.\nΜπα, είμαι ξενέρωτος. Τα δύο παιδιά μου είναι η καλύτερη δραστηριότητα.


«ΟΔΟΣ ΕΥΠΟΛΙΔΟΣ»: ΟΡΓΑΝΙΣΜΟΣ ΠΡΟΣΩΠΙΚΟΥ ΠΑΡΑΧΩΡΕΙΤΑΙ | Greek Unions\n«ΟΔΟΣ ΕΥΠΟΛΙΔΟΣ»: ΟΡΓΑΝΙΣΜΟΣ ΠΡΟΣΩΠΙΚΟΥ ΠΑΡΑΧΩΡΕΙΤΑΙ\nΟΡΓΑΝΙΣΜΟΣ ΠΡΟΣΩΠΙΚΟΥ ΠΑΡΑΧΩΡΕΙΤΑΙ\nΣυναδέλφισσες , Συνάδελφοι:\nΗ πλειοψηφία του Δ/Σ του Συλλόγου για να μη ξεχνιόμαστε (ΔΗΣΥΕ και οι 2 ΔΑΚΕ) για άλλη μια φορά επιδεικνύοντας υπερβάλλοντα ζήλο , συντάχθηκε πλήρως με το αίτημα της διοίκησης της Τράπεζας για να αρχίσει ένα διάλογο με σκοπό τη τροποποίηση – κατάργηση του υπάρχοντα Οργανισμού Προσωπικού , ώστε να διευκολύνει τη διοίκηση να ξεπεράσει ακανθώδη ζητήματα.\nΓια ενημέρωση των νέων συναδέλφων αλλά και για να υπενθυμίσουμε παρότι το γνωρίζουν οι παλιοί συνάδελφοι , ο Οργανισμός Προσωπικού όταν συντάχθηκε και συμφωνήθηκε το 1977 έγινε σε πάρα πολύ δύσκολες εποχές και σε αντίξοες συνθήκες για το Εργατικό Κίνημα.\nΈγινε από ογκόλιθους Συνδικαλιστές όπως τους λέγαμε εκείνη την εποχή αλλά και σήμερα , για όσους την έχουν ζήσει .\nΣυνδικαλιστές με μεγάλο εκτόπισμα και Πολιτικό βάρος αποδεκτούς από όλους τους συναδέλφους πέρα και πάνω από κομματικές η συνδικαλιστικές παρατάξεις που ακόμα μέχρι και σήμερα χαίρουν μεγάλης εκτίμησης και άκρατου σεβασμού για την προσφορά τους αυτή και όχι μόνο. Ας δείξουν λοιπόν λίγο σεβασμό απέναντι στους ΣΩΤΗΡΗ ΑΝΤΩΝΙΟΥ και ΗΛΙΑ ΠΑΝΑΓΙΩΤΑΡΟΠΟΥΛΟ , νομίζουμε δε βλάπτει.\nΕνώ κανείς μέχρι σήμερα όχι μόνο δε διανοήθηκε να ανοίξει τέτοιο θέμα αλλά ούτε καν τόλμησε να το σκεφτεί, ερχόσαστε λοιπόν σήμερα εσείς συνάδελφοι της πλειοψηφίας (ΔΥΣΗΕ και οι 2 ΔΑΚΕ) μετά από υπόδειξη-απαίτηση της διοίκησης να αλλάξετε- τροποποιήσετε-καταργήσετε τον Οργανισμό.\nΕίναι δε τέτοια η βιασύνη της Διοίκησης (μήπως και δική σας;) που θέλει να τελειώνει και με αυτό το θέμα όσο πιο γρήγορα γίνεται γι΄ αυτό και στην επιστολή που έστειλε στον Πρόεδρο του Συλλόγου και δημοσιεύεται στην ανακ.Νο.17 προτείνει να ολοκληρωθεί η κατεδάφιση του , εντός του 2010.\nΜας προβληματίζει η σπουδή με την οποία η πλειοψηφία του Δ/Σ του συλλόγου (ΔΥΣΗΕ και οι 2 ΔΑΚΕ ) αποφάσισε ελαφρά τη καρδία να ασχοληθεί άμεσα με τη τροποποίηση – κατάργηση του Οργανισμού Προσωπικού, επειδή τον θεωρεί η Διοίκηση ότι είναι παλιός και παρωχημένος και γι΄ αυτό χρειάζεται δήθεν τροποποιήσεις .\nΓιατί συνάδελφοι δεν έχετε δείξει μέχρι σήμερα και την ίδια ευαισθησία όταν ο Οργανισμός καταστρατηγείται και παραβιάζεται συστηματικά από την Διοίκηση σε πολλά άρθρα του και έρχεστε σήμερα να τους βάλετε πλάτη;\nΤι άλλαξε λοιπόν από τον Απρίλιο μέχρι σήμερα και άλλαξαν θέση οι δύο\nπαρατάξεις (ΔΗΣΥΕ και ΔΑΚΕ);\nΝα σας θυμίσουμε τι λέγατε τότε :\nΠιστή τήρηση του Οργανισμού Προσωπικού και όλου του θεσμικού και νομικού πλαισίου Συλλογικών και Επιχειρησιακών Συμβάσεων και Συμφωνιών με το Σύλλογο .\nΔε θα ανεχτούμε καμία παραβίαση του οργανισμού , θα το απαιτήσουμε άμεσα,\nεξαντλώντας όλα τα συνδικαλιστικά και νομικά μέσα .\nΓράφετε λοιπόν στην ανακοίνωση Νο17 .\nΔεν συναρτάμε την ένταξη των νέων συναδέλφων με οποιαδήποτε εξέλιξη ….\nΜα πώς να γίνει αυτό τη στιγμή που ο διευθύνων σύμβουλος και ο περίγυρός του ξέρουν ότι είναι παράνομοι βάσει του Οργανισμού Προσωπικού;\nΣας λένε ότι ως καλή ένδειξη και καλή πίστη είναι έτοιμοι να εντάξουν τους νέους συνάδελφους στον υπάρχοντα Οργανισμό.\nΣυνάδελφοι αυτό είναι υποχρέωση τους και προκύπτει αν δεν το ξέρετε λόγω καθαρεύουσας , από τον Οργανισμό Προσωπικού που θέλετε να αλλάξετε.\nΠρος τι λοιπόν αυτή η πρεμούρα για κουβέντα αλλαγής άρθρων του Οργανισμού;\nΚατά τα άλλα δεν παζαρεύουν την ένταξη των νέων συναδέλφων με τη τροποποίηση-κατάργηση του Οργανισμού Προσωπικού.\nΜείωση ζητάνε των βαθμών από έντεκα σε πέντε αλλά δεν μας λένε ποιους βαθμούς θα καταργήσουν και γιατί.\nΜείωση ζητάνε των κλάδων. Να θυμίσουμε ότι στους κλάδους καθαριστριών , εργατών , κλητήρων , τεχνιτών , οδηγών , ταμείων τους έχουν ήδη καταργήσει, μη προσλαμβάνοντας εδώ και χρόνια για αυτές τις ειδικότητες. Έχουν δώσει τη δουλειά στα δουλεμπορικά και φτάσαμε να έχουμε συναδέλφους που δουλεύουν με 600 το πολύ 700 €, ποια ήταν η αντίστασή σας η μήπως δε τα βλέπατε;\nΚαι ξανά ερωτάμε προς τi αυτή η πρεμούρα για κουβέντα με τη διοίκηση για αλλαγή άρθρων έστω και με δική σας ατζέντα;\nΜήπως η διοίκηση εφαρμόζει τον υπάρχοντα οργανισμό; Απαντάμε όχι αφού τον έχει καταντήσει κουρελόχαρτο.\nΤον επικαλείται όμως όποτε χρειάζεται κατά το δοκούν .\nΛέει ο διευθύνων σύμβουλος ότι ο οργανισμός δημιουργεί πολλές φορές ασάφεια και αμφισβητήσεις σχετικά με την ερμηνεία του .\nΑπαντάμε δε δημιουργεί καμία ασάφεια και καμία αμφισβήτηση απλώς οι κύριοι δεν τον εφαρμόζουν .\nΒρήκατε κύριοι της διοίκησης και των τριών παρατάξεων (ΔΥΣΗΕ και οι 2 ΔΑΚΕ) πρόσφορο έδαφος τώρα που τα πάντα καταπατούνται και ισοπεδώνονται και θέλετε να βάλετε χέρι και στο τελευταίο κάστρο που μας έχει απομείνει στον Οργανισμό. Αλλά αυτό δεν περάσει έτσι .\nΗ θέση της οδού Ευπόλιδος ήταν είναι και παραμένει:\nΚάτω τα χέρια από τον Οργανισμό να μη πειραχτεί ούτε το εξώφυλλο από τον Οργανισμό Προσωπικού .\nΑπαιτούμε άμεση ένταξη όλων των νέων συναδέλφων που καλύπτουν πάγιες θέσεις στον υπάρχοντα Οργανισμό που οι πιο παλιοί τον αποκαλούσαν και Ευαγγέλιο.\nΑπαιτούμε την άμεση ένταξή τους στο ΤΕΑΠΕΤΕ .\nΑπαιτούμε άμεση πρόσληψη όλων των συναδέλφων που καλύπτουν θέσεις πάγιες από τα δουλεμπορικά .\nΕμείς δεν είμαστε υποχείριο κανενός και ειδικά κανενός Πάτρωνα .\n22 Οκτωβρίου, 2010 στις 5:37 πμ\n« ΑΝΑΚΟΙΝΩΣΗ ΑΥΤΟΝΟΜΟΥ ΔΙΚΤΥΟΥ ΟΤΟΕ ΓΙΑ ΑΣΦΑΛΙΣΤΙΚΟ\nΗ ΒΡΕΤΑΝΙΑ ΣΤΟ ΔΡΟΜΟ ΜΕ ΤΙΣ ΠΕΡΙΚΟΠΕΣ (του Θανάση Τσακίρη) »


5ο Διεθνές Φεστιβάλ Άνδρου - Διεθνές Φεστιβάλ Άνδρου\nΑς νιώσουμε περήφανοι γι’ αυτά που έχουμε καταφέρει στα χρόνια της έντασης και της αμφισβήτησης.\nΚαλωσορίζω με χαρά το Φεστιβάλ Άνδρου, που διανύει φέτος το πέμπτο έτος ζωής του και αποτελεί, πλέον, έναν θεσμό που έχει καταστήσει πόλο πολιτισμού το νησί μας.\nΈνα Φεστιβάλ που δημιουργήθηκε με εφαλτήριο την αγάπη για την τέχνη, μα κυρίως την αγάπη για την Άνδρο. Οι κάτοικοι και οι επισκέπτες της ανταποδίδουν αυτήν την αγάπη μέσω της ισχυρής παρουσίας των θεατών στο Ανοιχτό Θέατρο Άνδρου.\nΤο Φεστιβάλ γεννήθηκε σε μία δύσκολη περίοδο, το καλοκαίρι του 2015 και έφτασε να καθιερωθεί στη συνείδηση των Ανδριωτών, γεγονός που μας γεμίζει περηφάνια, χαρά, αλλά και ευθύνη.\nΕνορχηστρωτής της επιτυχίας είναι ο καλλιτεχνικός διευθυντής του Φεστιβάλ κ. Παντελής Βούλγαρης, ο οποίος είναι υπεύθυνος για το εξαιρετικό και πλούσιο πρόγραμμα, από την πρώτη χρονιά της δημιουργίας του.\nΑπό την πλευρά μας, ως Δήμος Άνδρου, παραμένουμε εγγυητές στην προσπάθεια διαφύλαξης της πολιτιστικής μας κληρονομιάς και στεκόμαστε δίπλα, αρωγοί του Φεστιβάλ, αλλά και κάθε δράσης και εγχειρήματος που προάγει την κουλτούρα και τις τέχνες.\nΚάθε χρόνο, το Φεστιβάλ Άνδρου περιλαμβάνει στο πρόγραμμά του κορυφαίες παραστάσεις, μουσικές συναυλίες, μουσικό-χορευτικά θεάματα και εικαστικά δρώμενα. Προσφέρει ένα υψηλής αισθητικής θέαμα, διασκεδάζει και ενεργοποιεί τις αισθήσεις.\nΘα ήθελα να ευχαριστήσω θερμά για τη στήριξη και προσφορά τους στο Φεστιβάλ, τον εμπνευστή και δημιουργό του, τον συμπατριώτη μας κ. Αλκιβιάδη Τάττο, καθώς και τον καλλιτεχνικό διευθυντή του κ. Παντελή Βούλγαρη.\nΑναμένουμε και φέτος το Ανοιχτό Θέατρο Άνδρου να γεμίσει με θεατές από όλα τα μέρη του νησιού, προσφέροντας μια εμπειρία μοναδική και ανεξίτηλη στον χρόνο. Είμαι βέβαιος ότι το 5ο Φεστιβάλ Άνδρου θα σημειώσει ακόμη μεγαλύτερη επιτυχία από τις προηγούμενες χρονιές.\nΣχεδιασμός αφίσας: Μαριέττα Μπιτσικάκη\nΕυχαριστούμε πολύ τους φοιτητές του τμήματος γραφιστικής πaπανεπιστημίου Δυτικής Αττικής και ιδιαιτέρως την καθηγήτριας κ . Αναστασία Τσότσου για την εμπιστοσύνη που έδειξε στο θεσμό του φεστιβάλ Άνδρου καθώς και τον εργαστηριακό συνεργάτη της κ . Σοφόκλη Δάκο για την επιμέλεια και τον συντονισμό του εγχειρήματος\n«Πλούτος» του Αριστοφάνη – Λαϊκή Σκηνή Άνδρου\n«Ύψωμα 731» – Θέατρο Πορεία\n«Θεογονία» του Ησίοδου – Patari Project


2 Ιουλίου 2020 • Παθολογία, Παιδί - Εφηβος, Υγεία\nΈνα μυστηριώδες πολυοργανικό φλεγμονώδες σύνδρομο (MIS-C) που έχει εμφανιστεί σε περίπου 1.000 παιδιά σε όλο τον κόσμο, συνδέεται με τον κοροναϊό.\nΑυτό προκύπτει από τη λεπτομερή ανάλυση των συμπτωμάτων του, στοιχεία της οποίας παρουσιάζουν δύο αμερικανικές έρευνες που δημοσιεύτηκαν τη Δευτέρα.\nΤο πιο συχνό σύμπτωμα δεν είναι αναπνευστικά προβλήματα: περισσότερο από το 80% των παιδιών εμφανίζουν γαστρεντερικές ενοχλήσεις (πόνο στην κοιλιά, ναυτία, εμετούς ή διάρροια) και πολλά εξανθήματα, κυρίως όσα ήταν κάτω των 5 ετών.\nΤο 80% όσων προσβλήθηκαν από το σύνδρομο αυτό χρειάστηκε να νοσηλευτούν σε μονάδα εντατικής θεραπείας και το 20% να λάβει αναπνευστική υποστήριξη. Το 2% πέθανε.\nΑν διαλευκανθεί η αιτία του, ίσως αυτό βοηθήσει στην ανάπτυξη εμβολίου για τον κοροναϊό και στην αντιμετώπιση των φλεγμονών που παρατηρούνται σε πολλά όργανα ενηλίκων που προσβάλλονται από την Covid-19, εκτίμησε ο Λεβίν.\n« Ερπης ζωστήρας: Αίτια, συμπτώματα και αντιμετώπιση Κοροναϊός: Ποια είναι τα τρία νέα συμπτώματα »


10 τμχ ΠΡΟΣΦΟΡΑ 40 € (-10%) Κέρδος 9 € + 35,09 €\nΤο ναυτιλιακό βεγγαλικό χειρός είναι αναγκαίο από το νόμο για όλα τα πλεούμενα και ανάλογα με το μέγεθος του σκάφους εξαρτάται και ο αριθμός που χρειαζόμαστε .Στην πλειονότητα των σκαφών χρειαζόμαστε τρία τεμάχια ναυτιλιακού καπνογόνου. Η διάρκεια ζωής τους είναι τρία χρόνια και η Balloon Fire φροντίζει να σας τα προμηθεύει με ημερομηνία κατασκευής πολύ κοντινή για να κερδίζετε χρόνο. Ο τρόπος ανάφλεξης είναι με την τριβή του καπακιού στο πάνω μέρος του βεγγαλικού . Συχνά γίνεται χρήση του βεγγαλικού χειρός σαν πυρσός σε αθλητικές εκδηλώσεις ,αυτό είναι κάτι που δεν το προτείνουμε γιατί υπάρχουν εφάμιλλα προϊόντα παραγωγής καπνού και φωτιάς με επιλογή χρώματος καπνού κατασκευασμένα μόνο για εκδηλώσεις. Επίσης ευρεία χρήση στα καπνογόνα βεγγαλικά χειρός έχουμε από ορειβάτες και κυνηγούς σαν σωστικό μέσο .Η διάρκεια καύσης του είναι 60 δευτερόλεπτα. Η επίσημη ονομασία του είναι Σήμα χειρός ερυθρό ναυτιλίας (βεγγαλικό ) .Η εμπορική του ονομασία είναι Ποσειδών 2 .


15 « Οκτώβριος « 2016 « απέραντο γαλάζιο\nΗ κατάσταση της εργατικής τάξης στην Ρωσία… … «μυρίζει μπαρούτι»…\nΗ κατάσταση της ρωσικής εργατικής τάξης χειροτερεύει. Η αντίδρασή της στην κλιμακούμενη επιθετικότητα της εγχώριας ολιγαρχίας μπορεί να μην είναι ακόμη ευθέως ανάλογη – πού είναι άλλωστε..; – ωστόσο δείχνει σημάδια οργάνωσης, άμυνας και, σε ορισμένες περιπτώσεις, μικρής αλλά σημαντικής αντεπίθεσης.\nΟι ερευνητές κατέγραψαν τον αριθμό των εργασιακών «διαφορών» για το τρίτο τρίμηνο του 2016, οι οποίες ανέρχονται σε 544, σε 78 περιοχές της αχανούς χώρας, αριθμός σχεδόνδιπλάσιος σε σχέση με το προηγούμενο τρίμηνο (263).\n1 σχόλιο Posted in Επικαιρότητα Tagged Εργατική τάξη, Ρωσία\nΤο παραμύθι μιας αλήθειας…\nΠερί λυκανθρωπίας. Μυθολογία και κλινική…


BLOG Κάβο ντόρος/Κάρυστος: ΤΙ ΑΛΛΑΖΕΙ ΣΤΗΝ ΔΙΑΧΕΙΡΙΣΗ ΤΩΝ ΑΠΟΡΡΙΜΜΑΤΩΝ ΣΤΗΝ ΝΟΤΙΑ ΕΥΒΟΙΑ;\nΗ διαχείριση των απορριμμάτων για την Νότια Εύβοια είναι ένα ακόμη κομβικό ζήτημα στο οποίο δοκιμάζονται διαχρονικά τα αντανακλαστικά του τοπικού πολιτικού συστήματος. Για το θέμα αυτό έχω καταθέσει γραπτώς και δημοσίως τις απόψεις και τις προτάσεις μου.\n(http://evia2020.blogspot.com/2011/04/blog-post_16.html ΣΕ ΝΕΑ ΒΑΣΗ Η ΔΙΑΧΕΙΡΙΣΗ ΤΩΝ ΣΤΕΡΕΩΝ ΑΠΟΒΛΗΤΩΝ ΣΤΗΝ ΕΥΒΟΙΑ, http://evia2020.blogspot.com/2011/01/blog-post_06.html Η ΑΝΑΘΕΩΡΗΣΗ ΤΟΥ ΠΕΡΙΦΕΡΕΙΑΚΟΥ ΣΧΕΔΙΑΣΜΟΥ ΓΙΑ ΤΗΝ ΔΙΑΧΕΙΡΙΣΗ ΤΩΝ ΑΠΟΡΡΙΜΜΑΤΩΝ ΕΙΝΑΙ ΠΛΕΟΝ ΑΝΑΓΚΑΙΑ ΚΑΙ ΕΠΕΙΓΟΥΣΑ). Παρακολουθώ με ιδιαίτερη προσοχή ότι οι τελευταίες εξελίξεις μάλλον με δικαιώνουν.\nΗ πρόταση που βρίσκεται στο προσκήνιο για την μεταφορά των απορριμμάτων και την χρήση του ΧΥΤΑ της Χαλκίδας από την διαχειριστική ενότητα της Νότιας Εύβοιας ανταποκρίνεται στην δική μου πρόταση για την αναθεώρηση του περιφερειακού σχεδιασμού και την συνένωση των δύο διαχειριστικών ενοτήτων της Κεντρικής και Νότιας Εύβοιας ενώ για λόγους οικονομίας κλίμακας και μελλοντικής αναδιάταξης του χάρτη των μονάδων επεξεργασίας των στερεών αποβλήτων η διαχειριστική ενότητα της Βόρειας Εύβοιας θα μπορούσε επίσης να ενταχθεί στην ενιαία διαχειριστική ενότητα των απορριμμάτων της Εύβοιας. Η γεωμορφική ιδιαιτερότητα του νομού που επιβαρύνει το κόστος των μεταφορών δεν μπορεί να αποτελεί άλλοθι για μικρές διαχειριστικές ενότητες όταν το διαρκώς αυξανόμενο κόστος διαχείρισης αλλά και κατασκευής των έργων θα επιβαρύνει δυσανάλογα τους κατοίκους της Νότιας Εύβοιας έτσι ώστε η επιβάρυνση από το κόστος μεταφοράς να είναι πλέον αρκετά υποδεέστερη.\nΟ ΧΑΔΑ της Οκτωνιάς κατά την πρώτη φάση της Αποκατάστασης\nΗ διαχείριση σε μεγαλύτερες ενότητες επιτρέπει μικρότερο κόστος διάθεσης και επίσης καθίσταται αποδοτικότερη η εφαρμογή διαδικασιών ανακύκλωσης και μείωσης του όγκου των απορριμμάτων που καταλήγουν στην υγειονομική ταφή. Ασφαλώς γίνεται λόγος μόνο για ΧΥΤΥ και για ολοκληρωμένο σύστημα επεξεργασίας.\nΕξάλλου, οι φορείς διαχείρισης θα συγχωνευτούν σε έναν ανά περιφέρεια. Δηλαδή σε λίγους μήνες στην Περιφέρεια Στερεάς Ελλάδας θα συγκροτηθεί και θα λειτουργήσει ένας μόνο ενιαίος Σύνδεσμος για την διαχείριση των απορριμμάτων αντί των πολλών, έναν ανά διαχειριστική ενότητα που προβλεπόταν έως σήμερα. Συνεπώς θα καταργηθεί ο ήδη ανενεργός Σύνδεσμος Ολοκληρωμένης Διαχείρισης Απορριμμάτων Νότιας Εύβοιας. Η ίδρυση αυτού του Συνδέσμου ήταν μία υπόθεση για την οποία είχα δουλέψει περισσότερο από τον καθένα και πίστευα ότι μπορεί να αποτελέσει έναν πρότυπο φορέα συνεργασίας για την Νότια Εύβοια. Δυστυχώς η εξέλιξη με διέψευσε. Εκτός από το να δώσει κάποιες μελετούλες και να απασχολήσει κάποιον Τεχνικό Σύμβουλο δεν πέτυχε τίποτε περισσότερο. Ευτυχώς διαλύεται....\nΟ ΧΑΔΑ της Αχλαδερής κατά την πρώτη φάση αποκατάστασης\nΣήμερα, οι δύο δήμοι, μη υπάρχοντος του Συνδέσμου οφείλουν να καθορίσουν τους χώρους εγκατάστασης των Σταθμών Μεταφόρτωσης και να επιδιώξουν την ταχύτερη δυνατή κατασκευή τους. Νομίζω ότι είναι οικονομικά ορθότερο να εγκατασταθούν δύο μόνο Σταθμοί Μεταφόρτωσης, ένας ανά δήμο. Η επιλογή στον Δήμο Κύμης Αλιβερίου για την εγκατάσταση δύο Σταθμών δεν φαίνεται να είναι εύστοχη. Αντίθετα χρειάζεται ένας ο οποίος θα εγκατασταθεί κεντροβαρικά. Το κόστος κατασκευής αλλά και διαχείρισής του θα είναι περιορισμένο σε σχέση με την κατασκευή και διαχείριση των δύο.\nΚρίσιμο είναι το ζήτημα της αποκατάστασης των ΧΑΔΑ, για την λειτουργία των οποίων έχει τιμωρηθεί η Ελλάδα. Είμαι ιδιαίτερα ικανοποιημένος διότι στον Δήμο Αυλώνος είχαμε κατορθώσει να αποκαταστήσουμε όλους τους ΧΑΔΑ, συνολικά επτά, με πόρους του Γ΄ΚΠΣ και τελικά του ΕΣΠΑ, με ένα μεγάλο έργο προϋπολογισμού περίπου 450.000 Ευρώ (Προϋπολογισμός Μελέτης: 713.000 Ευρώ). Σε κανέναν άλλο δήμο της Εύβοιας δεν συντελέστηκε παρόμοιας έκτασης έργο στον τομέα της αποκατάστασης των ΧΑΔΑ. Παρέμεινε μόνο ο ενεργός ΧΑΔΑ του Νεοχωρίου, ο οποίος έκλεισε στις 30 Δεκεμβρίου 2010. Αυτός μαζί με άλλους επτά ενεργούς ΧΑΔΑ της Νότιας Εύβοιας πρέπει να αποκατασταθούν περιβαλλοντικά το ταχύτερο δυνατόν και πάντως εντός του 2011.\nΟ ΧΑΔΑ Οκτωνιάς πριν την αποκατάσταση.\nΤέτοιες εικόνες έχουν πλέον εξαφανιστεί από τον Δήμο Αυλώνος\nμετά το έργο της Αποκατάστασης των ΧΑΔΑ\nπου υλοποιήθηκε το 2008-2009\nΑναρτήθηκε από Σ.Κ στις 12:56 μ.μ.


Αποκαλυπτήρια προτομής του Διονυσίου Σολωμού την ημέρα της γέννησής του - ΕΚΚΛΗΣΙΑ ONLINE\nΠαρασκευή, 08 Απριλίου 2022 13:42\nΑρχική » ΝΕΑ » Αποκαλυπτήρια προτομής του Διονυσίου Σολωμού την ημέρα της γέννησής του\nΗ προτομή δωρήθηκε στο Μουσείο από τον Πρέσβη ε.τ. Χαράλαμπο Παν. Μάνεση. Η τελετή θα πραγματοποιηθεί απόψε, Παρασκευή 8 Απριλίου, γενέθλιο ημέρα του ποιητή και ώρα 19:00.\nΤο πρόγραμμα της εκδήλωσης περιλαμβάνει χαιρετισμό της Προέδρου του Μουσείου Σολωμού και Επιφανών Ζακυνθίων Ελένης Πυλαρινού, ομιλία του κ. Μάνεση με θέμα: «Ο γλύπτης Γεώργιος Συννέφας (1883-1961)» και ανάγνωση και απαγγελία από μαθητή/μαθήτρια για τη ζωή και το έργο του Διονυσίου Σολωμού.\nΕκοιμήθη ο π. Ιωάννης ΤσιτσίαςΞάνθη: Ο μοναδικός ναός στην Ελλάδα που είναι αφιερωμένος στον Ακάθιστο Ύμνο


Γαλακτομπούρεκο - makriniotis.faysbook.gr\nΚατηγορία Παραδοσιακά - Σιροπιαστά, Συνταγές από Δημήτριος Μακρυνιώτης στις May 23, 2019\nΗ πιο νόστιμη συνταγή για γαλακτομπούρεκο, με τέλειο σιρόπι, αφράτη κρέμα και τραγανό φύλλο!\nΧρόνος ψησίματος 1 ώρα, για 10 κομμάτια\nΣε ένα κατσαρολάκι βάζουμε το νερό, τη ζάχαρη, και τις φέτες λεμόνι και τα αφήνουμε να πάρουν μια βράση. Κατεβάζουμε από τη φωτιά και το αφήνουμε να κρυώσει.\nΣε ένα κατσαρολάκι ζεσταίνουμε το γάλα, τα ξύσματα και τη μισή ζάχαρη. Σε ένα μπολ χτυπάμε καλά τα αυγά με το σιμιγδάλι και την υπόλοιπη ζάχαρη. Όταν το γάλα μας πάρει μια βράση, το ρίχνουμε σιγά-σιγά στο μείγμα των αυγών ανακατεύοντας πολύ έντονα.\nΕπιστρέφουμε όλο μας το μείγμα στην κατσαρόλα και συνεχίζουμε το ανακάτεμα μέχρι να γίνει μια σφιχτή κρέμα.\nΕκτέλεση για στήσιμο:\nΛιώνουμε το βούτυρο και με τη βοήθεια ενός πινέλου βουτυρώνουμε ένα ταψί. Στρώνουμε ένα φύλλο κρούστας αφήνοντας να περισσέψει έξω από το ταψί μας 5-10 πόντους το πολύ. Βουτυρώνουμε το στρωμένο φύλλο μας και τοποθετούμε άλλο ένα από πάνω. Ακολουθούμε την ίδια ακριβώς διαδικασία για να στρωθούν 6 φύλλα.\nΓεμίζουμε το ταψί μας με την κρέμα που έχει κρυώσει και συνεχίζουμε με την ίδια διαδικασία στρωσίματος των φύλλων που κάναμε στην αρχή για ακόμα 6 φύλλα. Με το πινέλο μας σπρώχνουμε τα φύλλα που είναι έξω από το ταψί μας περιμετρικά εσωτερικά.\nΨήνουμε στους 160 βαθμού στις αντιστάσεις (πάνω-κάτω) για μια ώρα περίπου και σιροπιάζουμε με κρύο σιρόπι αμέσως μόλις το βγάλουμε από το φούρνο.\nΣερβίρουμε αφού το αφήσουμε να τραβήξει το σιρόπι.\nΜπισκότα κακάο γεμιστά με σοκολάτα


Τα 10 καλύτερα ξενοδοχεία κοντά σε: Meridien Suites Apart Hotel\nΤα καλύτερα ξενοδοχεία κοντά σε: Meridien Suites Apart Hotel, Σάντα Φε\nΞενοδοχεία κοντά σε: Meridien Suites Apart Hotel\nCalle 25 de Mayo 2620, Σάντα Φε S3000FTX, Αργεντινή\nMeridien Suites Apart Hotel: Διαβάστε κριτικές\nΦίλτροΣε οποιαδήποτε απόσταση από: Meridien Suites Apart Hotel\n0,4 χλμ. από Meridien Suites Apart Hotel\n1,1 χλμ. από Meridien Suites Apart Hotel\n0,5 χλμ. από Meridien Suites Apart Hotel\n0,3 χλμ. από Meridien Suites Apart Hotel\n0,9 χλμ. από Meridien Suites Apart Hotel\n0,1 χλμ. από Meridien Suites Apart Hotel\n1,7 χλμ. από Meridien Suites Apart Hotel\n1,4 χλμ. από Meridien Suites Apart Hotel\n19,2 χλμ. από Meridien Suites Apart Hotel\n18,0 χλμ. από Meridien Suites Apart Hotel\n19,5 χλμ. από Meridien Suites Apart Hotel\n21,0 χλμ. από Meridien Suites Apart Hotel\n57,0 χλμ. από Meridien Suites Apart Hotel\n5,4 χλμ. από Meridien Suites Apart Hotel\n8,8 χλμ. από Meridien Suites Apart Hotel\n18,5 χλμ. από Meridien Suites Apart Hotel\n19,3 χλμ. από Meridien Suites Apart Hotel\n0,2 χλμ. από Meridien Suites Apart Hotel\n2,8 χλμ. από Meridien Suites Apart Hotel\n20,4 χλμ. από Meridien Suites Apart Hotel\n22,1 χλμ. από Meridien Suites Apart Hotel\n70,3 χλμ. από Meridien Suites Apart Hotel


Ο ΠΡΟΕΔΡΟΣ: Τελικά το «εκδικητικό σεξ» σας βοηθάει να ξεπεράσετε τον πρώην;\nΤελικά το «εκδικητικό σεξ» σας βοηθάει να ξεπεράσετε τον πρώην;\nΛένε ότι ο καλύτερος τρόπος για να ξεπεράσετε έναν πρώην είναι να κάνετε σεξ με έναν καινούργιο εραστή. Τελικά βοηθάει όμως ή κάνει τα πράγματα χειρότερα;\nΈρευνα του Πανεπιστημίου του Μισούρι έβαλε στο μικροσκόπιο 170 ανθρώπους που είχαν βιώσει πρόσφατα έναν χωρισμό για 10-12 εβδομάδες. Κατά τη διάρκεια της μελέτης παρατηρήθηκε ότι το 35% των συμμετεχόντων έκανε σεξ με κάποιον άλλον με σκοπό να ξεπεράσει τον πρώην ενώ το 25% έκανε σεξ με κάποιον άλλον στο πλαίσιο της εκδίκησης.\nΠεριττό να πούμε πως τα αρχικά στατιστικά ήταν υψηλότερα για αυτούς που τους παράτησαν από αυτούς που έφυγαν από τη σχέση. Αυτό που ήθελαν εκείνοι που τους παράτησαν ήταν να επιβεβαιωθούν. Επιπλέον παρατηρήθηκε πως εκείνοι που τους παράτησαν ήταν πιο πιθανό να κάνουν σεξ με κάποιον άγνωστο (ή και με πολλούς αγνώστους) από ότι εκείνοι που τερμάτισαν τη σχέση τους.\nΑυτό που παρατηρήθηκε επίσης ήταν πως μετά από ένα εύλογο χρονικό διάστημα (περίπου 5 μήνες) και αυτοί που τους είχαν παρατήσει και αυτοί που είχαν φύγει από τη σχέση έκαναν πλέον σεξ για τους ίδιους λόγους και δεν υπήρχε καθόλου το θέμα της εκδίκησης στο προσκήνιο.\nΒοηθάει, όμως, το σεξ εκδίκησης; Δεν είναι βέβαιο! Παρόλο που οι ερευνητές λένε πως το να κάνεις σεξ με κάποιον που μόλις γνώρισες μπορεί να έχει το ρίσκο να πληγωθείς ακόμα περισσότερο, από την άλλη λένε πως είναι πιθανό να βοηθήσει στη διαδικασία της επούλωσης.\nΑν λοιπόν ακόμα σας τσούζει ο χωρισμός ο συγγραφέας της μελέτης Lynne Cooper προτείνει να περιμένετε μέχρι να υποχωρήσουν τα αρνητικά συναισθήματα από τον χωρισμό. Αν πάντως αισθάνεστε μια πραγματική σπίθα για ένα νέο πρόσωπο τότε δεν έχετε παρά να προχωρήσετε αφού το σεξ μπορεί να σας οδηγήσει σε μια πραγματική καλή και σταθερή σχέση, λέει ο Cooper.\nΑναρτήθηκε από κωνσταντινοσ λιουρτασ στις 12:18 π.μ.


Σχεδιαστές της Apple στη Ferrari για το πρώτο της EV | Taxispanos\nTaxispanosAUTOΣχεδιαστές της Apple στη Ferrari για το πρώτο της EV\nΗ Ferrari εργάζεται πυρετωδώς πάνω στην εξέλιξη του πρώτου της ηλεκτρικού μοντέλου, το οποίο αναμένεται να κάνει ντεμπούτο προς το 2025. Μέχρι τότε οι Ιταλοί έχουν δουλειά μπροστά τους. Και κάθε βοήθεια είναι ευπρόσδεκτη. Εξ ου και η συνεργασία τους με πρώην σχεδιαστές της Apple.\nΤο Μαρανέλο, και συγκεκριμένα η μητρική εταιρία Exor N.V., ανακοίνωσαν τη συνεργασία τους με την LoveFrom – μια συντεχνία σχεδιαστών, από την οποία η Ferrari ξεχώρισε τους Jony Ive και Marc Newson. Αμφότεροι έχουν περάσει από την Apple, με τον Ive να διατελεί και επικεφαλής σχεδίασης. Ive και Newson ήταν υπεύθυνοι για το Apple Watch, με τους Ιταλούς να επιλέγουν τους πρώην «μηλαράκηδες» και την εμπειρία τους στην ψηφιακότητα, ώστε να συμβάλλουν στη δημιουργία της πρώτης ηλεκτρικής Ferrari.\n«Ως αυθεντικοί λάτρεις και συλλέκτες Ferrari, δεν θα μπορούσαμε παρά να είμαστε πανευτυχείς για τη συνεργασία μας με αυτή την απίθανη εταιρία και συγκεκριμένα τη σχεδιαστική της ομάδα, της οποίας ηγείται ο Flavio Manzoni» δήλωσαν οι δυο Αμερικανοί, για να συμπληρώσουν: «Ανοίγονται τεράστιες ευκαιρίες στη μεταξύ μας συνεργασία, που πιστεύουμε θα προσφέρουν εξαιρετικά αποτελέσματα».\nΠέρα από τη σχεδίαση των μελλοντικών υπεραυτοκινήτων, η σύναψη της πολυετούς συνεργασίας Ferrari – LoveFrom αφορά και τις πασαρέλες. Η Ferrari διατηρεί ολόκληρη κολεξιόν ρούχων, στην οποία η LoveFrom θα βάλει τις πινελιές της.\nThe post Σχεδιαστές της Apple στη Ferrari για το πρώτο της EV appeared first on AutoGreekNews.


«Ώρα ντέρμπι» σε Θεσσαλονίκη και Μιλάνο | Footballbet.gr - Stoixima με υπογραφή!\n06/10/2019 - 14:14\n«Ώρα ντέρμπι» σε Θεσσαλονίκη και Μιλάνο\nΓεμάτο αγωνιστική δράση το σημερινό πρόγραμμα, με σημαντικά παιχνίδια σε όλη την Ευρώπη.\nΑΡΗΣ vs ΟΛΥΜΠΙΑΚΟΣ, Εδώ...παίζουμε μεγάλη μπάλα! (21+)\nΠλούσιο σε επιλογές το σημερινό ποδοσφαιρικό κουπόνι, με εμάς να ξεχωρίζουμε δύο μεγάλα ντέρμπι από ελληνική Superleague και ιταλική Serie A.\nΠάμε να ξεκινήσουμε από τα… δικά μας και το πρωτάθλημα της χώρας μας, για το οποίο ο Άρης θα υποδεχθεί τον Ολυμπιακό στο «Κλεάνθης Βικελίδης» στις 19:30, στο πιο ενδιαφέρον παιχνίδι της 6ης αγωνιστικής. Οι γηπεδούχοι την περασμένη εβδομάδα ηττήθηκαν με 3-2 στην έδρα τους από την ΑΕΛ, σε ένα παιχνίδι στο οποίο ευτύχησαν να πάρουν προβάδισμα δύο τερμάτων στο 12ο μόλις λεπτό. Ωστόσο αυτό δεν ήταν αρκετό για να πανηγυρίσουν στο τέλος, αφού η ομάδα της Λάρισας κατάφερε να ισοφαρίσει λίγο μετά τη συμπλήρωση μισής ώρας παιχνιδιού και τελικά να πάρει και το τρίποντο, με ακόμα ένα γκολ σο 74’. Στα θετικά για τους Θεσσαλονικείς το γεγονός πως έχουν σκοράρει 8 γκολ στα 3 τελευταία τους παιχνίδια, στα αρνητικά πως δέχθηκαν δύο από τον ΠΑΟΚ και άλλα τρία από την ΑΕΛ.\nΌσο για τον Ολυμπιακό, προέρχεται από ήττα 3-1 στο Βελιγράδι από τον Ερυθρό Αστέρα για το Champions League, σε ένα παιχνίδι που πλήρωσε το κάκιστο δεύτερο ημίχρονό του. Οι επιλογές του Μαρτίνς τόσο όσο αφορά την αρχική ενδεκάδα, όσο και τις επιλογές του μετά την αποβολή του Μπενζιά αμφισβητήθηκαν και είναι πολύ ενδιαφέρον να δούμε πως θα αντιδράσει ο Πορτογάλος τεχνικός στο σημερινό απαιτητικό τεστ. Αυτή ήταν η πρώτη ήττα των Πειραιωτών στη φετινή σεζόν μετά από 12 παιχνίδια, ωστόσο μετράνε μόλις μία νίκη στα τελευταία τους 4. Βασικοί θα ξεκινήσουν οι ξεκούραστοι Βαλμπουενά, Γκιγιέρμε, Ομάρ και Ποντένσε, με τους δύο πρώτους να μην έχουν αγωνιστεί δευτερόλεπτο στη Σερβία. Θα επιλέξω το διπλό σε απόδοση 1.70, σε ένα παιχνίδι στο οποίο ο Ολυμπιακός καλείται για πρώτη φορά στη σεζόν να δώσει απαντήσεις. Σκοράρει με μεγάλη συνέπεια (12 συνεχόμενα ματς) και απόψε θα βρει απέναντί του έναν Άρη με εμφανείς αμυντικές αδυναμίες (θα λείψει και ο τραυματίας βασικός τερματοφύλακάς του, Κουέστα). Καλή επιλογή θα μπορούσε να είναι ο συνδυασμός του διπλού με Over 1.5 σε απόδοση 2.07.\nΝτέρμπι κορυφής έχει απόψε (21:45) στη Serie A. Η πρωτοπόρος Ίντερ των 6 νικών στις 6 πρώτες αγωνιστικές, θα φιλοξενήσει την πρωταθλήτρια και αήττητη Γιουβέντους, η οποία βρίσκεται 2 βαθμούς πίσω της (λόγω της «λευκής ισοπαλίας» με τη Φιορεντίνα στην 3η αγωνιστική). Οι «νερατζούρι» προέρχονται από μεσοβδόμαδη ήττα 2-1 από την Μπαρτσελόνα, σε ένα ματς πολύ υψηλών απαιτήσεων στο «Καμπ Νου». Παρά το γεγονός ότι προηγήθηκαν και είχαν καλή εικόνα, τελικά δεν κατάφεραν να πάρουν κάτι ούτε τον βαθμό της ισοπαλίας, δεχόμενοι το δεύτερο γκολ στο 86’ και γνωρίζοντας έτσι την πρώτη τους ήττα στη φετινή σεζόν. Όσο για τη «Μεγάλη Κυρία», την Τρίτη είχε ένα εύκολο και άνετο βράδυ, επικρατώντας της Λεβερκούζεν με 3-0 στο Τορίνο, ενώ στο πρωτάθλημα συνεχίζει να κερδίζει χωρίς όμως να πιάνει υψηλά στάνταρ απόδοσης. Παραμένει αήττητη στα 8 παιχνίδια που έχει δώσει στο ξεκίνημα της σεζόν, έχοντας βρει γκολ σε όλα πλην ενός. Η Ίντερ μετά από χρόνια δείχνει ικανή να αμφισβητήσει την εγχώρια κυριαρχία της σημερινής της αντιπάλου, κάτι που καλείται να αποδείξει απόψε το βράδυ, ωστόσο η Γιουβέντους έχει το «know how» από τέτοια παιχνίδια και ξέρει πώς να «συμπεριφερθεί» σ’ αυτές τις περιστάσεις. Επιλογή μου το διπλό, σε απόδοση 2.85.\nΑΡΗΣ ΟΛΥΜΠΙΑΚΟΣ 2 1.70\nΙΝΤΕΡ ΓΙΟΥΒΕΝΤΟΥΣ 2 2.85


Σε πολύ σύντομο χρονικό διάστημα, ένας τεχνικός μας θα εγκαθιστά τον ανελκυστήρα σας. Η εγκατάσταση απαιτεί λιγότερη από μία ημέρα και η ομάδα μας θα σας εξοικειώσει με τη χρήση της πριν αποχωρήσει.\nΣτη συνέχεια, ο ειδικός σύμβουλός μας θα σας ενημερώσει για τον ανελκυστήρα σκάλας που ανταποκρίνεται καλύτερα στις ανάγκες σας. >Και όλα αυτά απολύτως δωρεάν.\nΠροσαρμόζουμε κάθε ανελκυστήρα σκάλας στις ανάγκες σας. Ανεξάρτητα από το εάν η σκάλα σας είναι ευθεία, με στροφές, εσωτερικού ή εξωτερικού χώρου, στενή ή πλατιά, απότομη ή ρηχή, από το εάν έχετε πόνους στις αρθρώσεις των γονάτων σας, πάσχετε από κάποια καρδιακή πάθηση, έχετε μειωμένη κινητικότητα στο κάτω μέρος του σώματός σας ή προβλήματα στη μέση, εμείς θα σας βοηθήσουμε να κατακτήσετε ξανά τη σκάλα σας. Προσφέρουμε διαφορετικούς σχεδιασμούς που προσαρμόζονται, προσφέροντάς σας μέγιστη ευκολία και άνεση. Για εσάς προσωπικά. Μπορείτε ακόμη και να επιλέξετε το χρώμα της επένδυσης. Με τα υποπόδια που κλείνουν με ένα κουμπί, δεν χρειάζεται να σκύβετε και η εργονομική ζώνη ασφαλείας κλείνει με ένα χέρι. Οι σύμβουλοί μας μπορούν να σας πουν περισσότερα για κάθε επιλογή και τον τρόπο που θα διευκολύνει τη ζωή σας.\nΟι ανελκυστήρες σκάλας σάς προσφέρουν ενέργεια για να κάνετε τις ασχολίες που σας κάνουν ευτυχισμένους. Φανταστείτε πώς θα μπορέσετε να αξιοποιήσετε την ενέργεια που θα εξοικονομήσετε από το ανέβασμα και το κατέβασμα της σκάλας.


Συνέδριο Φαρμακευτικού Marketing: Ο ασθενής στο επίκεντρο | Virus.com.gr\nHome Featured Συνέδριο Φαρμακευτικού Marketing: Ο ασθενής στο επίκεντρο\nΑπό τη μια πλευρά μια διεθνής προσπάθεια ενδυνάμωσης των ασθενών και από την άλλη οι ατελέσφορες, αποσπασματικές προσπάθειες της ελληνικής πολιτείας. Η νέα πραγματικότητα, που διαμορφώνεται σε κάθε πτυχή χώρο της Υγείας και του Φαρμάκου και την οποία συνθέτουν οι περιορισμένοι πόροι και η ανάγκη να τοποθετηθεί, ουσιαστικά, στο επίκεντρο ο Ασθενής, θα απασχολήσει το 10ο Συνέδριο Φαρμακευτικού Marketing, που διοργανώνει η Ελληνική Εταιρεία Φαρμακευτικού Marketing (Ε.Ε.Φα.Μ.).\nΟ τίτλος του συνεδρίου, που θα διεξαχθεί στις 10, 11 και 12 Φεβρουαρίου στο Μέγαρο Διεθνές Συνεδριακό Κέντρο Αθηνών, περιγράφει επαρκώς αυτή την πραγματικότητα: «Αντιμετωπίζουμε τις προκλήσεις, με τον ασθενή στο επίκεντρο».\nΤην κατάσταση, όπως διαμορφώνεται, περιέγραψαν στις τοποθετήσεις τους οι επικεφαλής του Φαρμάκου.\n«Υπάρχει μεγαλύτερη ανάγκη από ποτέ για αποτελεσματικά προγράμματα επικοινωνίας και ενημέρωσης ασθενών», υπογράμμισε ο πρόεδρος της Πανελλήνιας Ένωσης Φαρμακοβιομηχανίας (ΠΕΦ), Θ. Τρύφων, ενώ ο Αντιπρόεδρος του Συνδέσμου Φαρμακευτικών Επιχειρήσεων Ελλάδας (ΣΦΕΕ), Ο. Παπαδημητρίου τόνισε πως «η εκπαίδευση των ασθενών είναι ουσιαστική για την έκβαση της νόσου τους, καθώς η συμμετοχή τους στην [διαχείριση της] πάθηση είναι 50%».\n«Η κρίση μας προκαλεί να είμαστε πιο ευρηματικοί, αξιοποιώντας καλύτερα τους περιορισμένους πόρους. Πρέπει όμως να υπάρξει και ένα όριο», σημείωσε ο κ. Παπαδημητρίου.\nΕρωτηθείς γύρω από το ρόλο της πολιτείας στην προσπάθεια ανάπτυξης ενός ουσιαστικά ασθενοκεντρικού συστήματος υγείας, ο κ. Τρύφων υπογράμμισε την απουσία συνέχειας στην πολιτεία, τις υπηρεσίες της και τις δράσεις της, κάτι που δεν χαρακτηρίζει τις φαρμακευτικές επιχειρήσεις. «Πρέπει να υπάρξει μια σταθεροποίηση», τόνισε αλλά ανέδειξε και τις κοινές προσπάθειες με τον ΕΟΦ και την πολιτεία για την ανάδειξη του ρόλου των γενοσήμων.\n«Δεν υπάρχει και ο καλύτερος συντονισμός», υπογράμμισε από την πλευρά του ο κ. Παπαδημητρίου, σημειώνοντας πως συχνά ο ιδιωτικός τομέας αναγκάζεται να προσφέρει υπηρεσίες που όφειλε να προσφέρει η πολιτεία.\nΟι κεντρικοί θεματικοί άξονες του φετινού Συνεδρίου κινούνται γύρω από τις προτεραιότητες του ασθενοκετρισμού. Συγκεκριμένα, το συνέδριο της ΕΕΦΑΜ θα κινηθεί γύρω από τη σταδιακή επικράτηση της ασθενοκεντρικής κουλτούρας στο χώρο της Υγείας, την αξιοποίηση των δεδομένων καθημερινής κλινικής πρακτικής, τις σύγχρονες προκλήσεις για το φαρμακευτικό marketing και τον τομέα της ιατρικής ενημέρωσης, όπως και η ανάδειξη του νέου ρόλου του φαρμακοποιού.\n«Το φετινό Συνέδριο έρχεται να τονίσει μια εξαιρετικά σημαντική πτυχή του φαρμακευτικού marketing, τον ασθενή, αναδεικνύοντας το νέο του ρόλο στη λήψη των θεραπευτικών αποφάσεων, αλλά και τις προσδοκίες και τις απαιτήσεις που έχει από τους επαγγελματίες υγείας και τις φαρμακευτικές επιχειρήσεις», σημείωσε κ. Τρύφων και αναφέρθηκε στην προοπτική της διαμόρφωσης ενός νέου μοντέλου επικοινωνίας ιατρού – ασθενή, αλλά και στην ανάπτυξη της ασθενοκεντρικής αντίληψης στη φαρμακοβιομηχανία, ως νέα και απαραίτητη τάση για την επιτυχία του φαρμακευτικού marketing.\n«Όλα όσα γίνονται στο χώρο μας έχουν έναν μόνο τελικό αποδέκτη, τον ασθενή», σημείωσε ο κ. Παπαδημητρίου αναφέρθηκε στην αναβάθμιση του ρόλου του φαρμακοποιού ως συμβούλου φαρμακευτικής φροντίδας και ως παράγοντα προώθησης της αυτοφροντίδας και της συμμόρφωσης του ασθενή στις οδηγίες του γιατρού του. Επεσήμανε, δε, τις νέες προκλήσεις που θέτει η νέα αυτή πραγματικότητα για τον τομέα της οργάνωσης των τμημάτων ιατρικής ενημέρωσης, καθώς και στο σύνολο των ικανοτήτων που πρέπει να έχουν όλα τα στελέχη που έρχονται σε επαφή με επιστήμονες υγείας.\nH Συνέντευξη Τύπου ολοκληρώθηκε με την παρουσίαση των «Αριστείων Φαρμακευτικού Marketing», από τη Σοφία Νάσιου, Γενική Γραμματέα Δ.Σ. της Ε.Ε.Φα.Μ. Τα «Αριστεία Φαρμακευτικού Marketing » είναι ο μοναδικός θεσμός στην Ελλάδα που επιβραβεύει τις καλύτερες και πιο καινοτόμες πρακτικές φαρμακευτικού marketing των δύο προηγούμενων ετών.\nΟι φετινές προκριθείσες υποψηφιότητες σε κάθε μία από τις 4 κατηγορίες συμμετοχής, έχουν ως εξής:\nΚαμπάνια Franchise – Επαναλανσαρίσματος Προϊόντος\nTags: ΕΕΦΑΜΠαπαδημητρίου ΟλύμπιοςΠΕΦΣΦΕΕΤρύφον ΘεόδωροςΦαρμακευτικό Μάρκετινγκ\nΠανελλήνια Σεμινάρια Καρδιολογίας


«Seatrac» στη Δασκαλόπετρα, Wi-Fi στο Καστέλο | politischios.gr\nΣτην παραλία της Δασκαλόπετρας θα τοποθετηθεί τελικά το σύστημα «Seatrac», αυτό δηλαδή που θα διευκολύνει την πρόσβαση των ατόμων με κινητικά προβλήματα στη θάλασσα. Μετά από επίσκεψη της εταιρείας «ΤΟΒΕΑ» στη Χίο, πριν μέρες, είναι η εταιρεία που κατασκευάζει το «Seatrac», έγινε έλεγχος σε πολλές παραλίες του νησιού προκειμένου να εξετάσει τη δυνατότητα εγκατάστασής του σε αυτές.\n«Πήραμε πρόσφατα την έκθεσή της, στην οποία μας προτείνει την παραλία της Δασκαλοπετρας για μία σειρά από λόγους, που αφορούν τα χαρακτηριστικά της παραλίας, την προσβασιμότητα, αλλά και λοιπές παροχές σε αυτή. Στο πλαίσιο λοιπόν της εγκατάστασής του στη συγκεκριμένη παραλία, το Δ.Σ. της Μονομετοχικης, αποφάσισε και την κατασκευή αποδυτηρίων για Α.με.Α. και την εγκατάστασή τους στη συγκεκριμένη παραλία προκειμένου να βελτιώσουμε όσο το δυνατόν περισσότερο τις υπηρεσίες προς τους συνανθρώπους τους μας με περιορισμένη κινητικότητα», δήλωσε στον «π» ο πρόεδρος της Μονομετοχικής Γ. Καραμανής.\nΠαράλληλα η εταιρεία προχωράει σε διαγωνισμό για 4 ακόμη πέτρινες ντουζιέρες σε παραλίες της Χίου και γκρεμίζει την ντουζιέρα έκτρωμα στην παραλία του Καστέλου. Στο πλαίσιο της αναβάθμισης των παραλιών, στη συγκεκριμένη παραλία (Καστέλου) προχωράνε οι εργασίες εγκατάστασης συστήματος για παροχή δωρεάν wi-fi.


ΤΟ ΗΜΕΡΟΛΟΓΙΟ ΤΟΥ ΑΝΤΩΝΗ ΤΡΙΦΥΛΛΗ : ''ΚΑΤΑΘΕΣΕΙΣ ΚΑΙ ΔΙΑΠΡΑΓΜΑΤΕΥΣΕΙΣ '' του Α.Τ. ''ΤΑ ΝΕΑ''\n''ΚΑΤΑΘΕΣΕΙΣ ΚΑΙ ΔΙΑΠΡΑΓΜΑΤΕΥΣΕΙΣ '' του Α.Τ. ''ΤΑ ΝΕΑ''\n''Αμφιβολίες το μυαλό μου βασανίζουνε πολλές,\nΤο ξέρουμε όλοι πια. Αν δεν γίνει ανακεφαλαιοποίηση των τραπεζών μέχρι το τέλος του έτους, οι καταθέσεις άνω των 100.000 ευρώ θα κουρευτούν. Και επειδή, όπως φαίνεται, αυτές αφορούν κυρίως καταθέσεις μικρομεσαίων επιχειρήσεων - οι μεγάλες τα διαχειρίζονται σε ξένες τράπεζες και κάποιες έχουν μεταφέρει τις έδρες τους -, το πλήγμα θα είναι θανάσιμο για την οικονομία και την απασχόληση. Γιατί, θυμίζω, οι συστημικές μας τράπεζες περνάνε στις διαδικασίες της τραπεζικής ένωσης από τη νέα χρονιά. Γι' αυτό ο Ντράγκι έχει προτείνει τα χρήματα για την ανακεφαλαιοποίηση να αποσυνδεθούν από την πρώτη αξιολόγηση, μια και είναι φανερό ότι κάτι δεν πάει καλά με αυτήν.\nΟ Γιώργος Σταθάκης, μετά την άκαρπη συνάντηση με τους δανειστές, έβγαλε από το τσεπάκι του την «πολιτική» διαπραγμάτευση, ως λύση για τη μη έγκαιρη εφαρμογή των προαπαιτουμένων της πρώτης αξιολόγησης. Κάτι είπε και ο πρόεδρος Ολάντ για τα κόκκινα δάνεια, περπατώντας στο κόκκινο χαλί αγκαλιά με τον κόκκινο Τσίπρα. Και το EuroWorking Group ανεβλήθη.\nΑμφιβολίες πολλές με κατέκλυσαν αν τελικά η καθυστέρηση είναι εσκεμμένη ή ελεγχόμενη. Θα μου πείτε, ποιος θέλει την κυπριακή τραγωδία στο σπίτι μας. Ολοι την ξορκίζουν. Μήπως όμως δεν είναι έτσι τα πράγματα;\nΤο επόμενο ερώτημα είναι ποιοι θα επιθυμούσαν να συμβεί αυτή η καταστροφή, που θα πάει πίσω όχι μόνο την οικονομία, αλλά και το κύρος της Ενωσης. Για να ανιχνεύσουμε κάπως την κατάσταση, θα πρέπει να «ακολουθήσουμε» το χρήμα. Δηλαδή ποιος ωφελείται από μια τέτοια εξέλιξη.\nΣίγουρα όχι οι καταθέτες. Σίγουρα ούτε οι τράπεζες, μια και η ισχνή επιστροφή των καταθέσεων, ακόμη και αυτή, θα σταματήσει.


Έτοιμο για σκληρό off-road το νέο Ford F-150 Raptor! - Auto2day -->\nHome Ford F-150 Raptor Έτοιμο για σκληρό off-road το νέο Ford F-150 Raptor!\nΈτοιμο για σκληρό off-road το νέο Ford F-150 Raptor!\nΕιδικά προετοιμασμένο για χρήση σε σειρά αγώνων στις ερήμους των Η.Π.Α. είναι το νέο αγωνιστικό Ford F-150 Raptor.\nΗ Ford παρουσίασε τη νέα αγωνιστική έκδοση του F-150 Raptor, το οποίο θα πάρει μέρος στη σειρά αγώνων «Best in the Desert», που κάθε χρόνο δοκιμάζει στο όριο οδηγούς και αυτοκίνητα, σε διαδρομές μέσα στις ερήμους των Η.Π.Α.\nΑνάρτηση, τετρακίνηση και κινητήρας έχουν λάβει όλες τις\nαπαραίτητες ρυθμίσεις για χρήση στις πιο σκληρές συνθήκες.\nΤο ειδικά βελτιωμένο αυτό F-150 Raptor της Ford έρχεται με ενισχυμένο περιμετρικά αμάξωμα, νέα εμπρός και πίσω ανάρτηση που αυξάνει την απόσταση από το έδαφος και προσφέρει περισσότερη απορρόφηση των ανωμαλιών, LED μπάρα φώτων εμπρός, ένα ειδικό roll cage στο εσωτερικό, καθίσματα με ζώνες ασφαλείας 5 σημείων, δίχτυ στα παράθυρα και αρκετά άλλα.\nΤο εσωτερικό έχει ενισχυθεί με όλα τα απαραίτητα για την\nαπαιτητική σειρά των αγώνων στην έρημο.\nΟ κινητήρας του αγωνιστικού Raptor είναι ο νεότερος 3,5 λίτρων EcoBoost (turbo) βενζινοκινητήρας της Ford, με 411 ίππους ισχύος και 588 Nm ροπής. Η εταιρεία, συνδυάζει το μοτέρ αυτό με κιβώτιο ταχυτήτων 10 σχέσεων και υπόσχεται βελτίωση κατά 25% στις επιδόσεις σε σχέση με τον προηγούμενο V8 των 6,2 λίτρων.\nΓια την ειδική του χρήση μάλιστα στις πιο σκληρές off-road συνθήκες, το αγωνιστικό F-150 Raptor διαθέτει μια επαναρυθμισμένη τετρακίνηση, που φροντίζει ώστε να στέλνεται πιο άμεσα η απαιτούμενη ροπή στον άξονα ή τους άξονες που απαιτείται. Το παρόν δίνει επιπλέον και μηχανικό μπλοκέ διαφορικό.\nΦυσικά, το νέο δημιούργημα της Ford φέρει στο αμάξωμά του και όλα εκείνα τα αυτοκόλλητα και χρωματισμούς, που τονίζουν περαιτέρω την έτσι κι αλλιώς ξεχωριστή του παρουσία.\nTAG Αγώνας Η.Π.Α. Best in the Desert Ford Ford F-150 Raptor\nΑγώνας Η.Π.Α. Best in the Desert Ford Ford F-150 Raptor